*4/b melléklet az előterjesztéshez*

**Budapest Főváros Önkormányzata 2020. évi fejlesztéseinek feladatonkénti bemutatása**

**Városépítési feladatok**

***Önkormányzati Feladatok***

**TÉR\_KÖZ pályázat városrehabilitációs keret (FE13-VE001)**

|  |  |
| --- | --- |
| 2020. évi előirányzat : | 6 693 703 ezer Ft |
| Projekt teljes költség : | 27 975 210 ezer Ft |
| Megvalósítás : | 2013 – 2020 évek |
| Besorolás : | kötelező |

A 767/2013.(IV. 24.) Főv. Kgy. határozattal jóváhagyott Budapest 2030 Városfejlesztési koncepcióban megfogalmazott hosszútávú, valamint a 923/2014.(VI. 30.) Főv. Kgy. határozattal jóváhagyott Budapest 2020 Integrált Településfejlesztési Stratégia szerinti középtávú városfejlesztési tervek céljainak – mint a „Kezdeményező városfejlesztés”, „Vonzó nagyvárosi életminőség”, „Felelős, szolidáris és aktív társadalom” - megvalósításával összhangban támogatja a Főváros a városi közösségi funkciók folyamatos megújítását.

A Fővárosi Közgyűlés a Fővárosi Városrehabilitációs Keret felhasználásának szabályairól szóló 27/2013.(IV.18.) Főv. Kgy. rendelet alapján Városrehabilitációs Keret működtetésével a fenti célok megvalósítása érdekében a budapesti városmegújítási feladatok keretében támogatást nyújt közösségi épületek és közterületek felújításához annak érdekében, hogy a városrehabilitáció fizikai beavatkozásain túlmenően elindítsa és erősítse a területen zajló pozitív társadalmi és gazdasági folyamatokat.

A TÉR-KÖZ pályázaton keresztül a Főváros segítségével rendszerelvű módon lehet városfejlesztési projekteket támogatni a kerületi önkormányzatokkal együttműködésben. A TÉR\_KÖZ pályázat szempontjából az a célravezető, ha folyamatos rendszerré állhat össze ez a támogatási forma, amellyel rendszeres időközönként tervezni tudnak a kerületek, és aminek ezáltal kiszámítható pénzügyi forrása van. Ez elősegíti az elmélyült, megalapozott tervek kidolgozását, és a hosszútávú koncepciók érvényesítését a fejlesztésekben.

**Duna-Buda, építészeti tervpályázat a budai belvárosi Duna-part megújítására (7525)**

|  |  |
| --- | --- |
| 2020. évi előirányzat : | 105 352 ezer Ft |
| Projekt teljes költség : | 150 350 ezer Ft |
| Megvalósítás : | 2018 – 2020 évek |
| Besorolás : | önkéntes |

A belvárosi Duna-partok megújításának szükségességét valamennyi városfejlesztési stratégiai dokumentum hangsúlyozza, kiemelt fejlesztési célként megemlítve a város és folyó kapcsolatának javítását, a Duna-parti területek fejlesztését és gyalogosbarát kialakítását, illetve a vízi közlekedés fellendítését.

A Fővárosi Közgyűlés 950/2017. (VI.21.) számú határozatával jóváhagyta a „Duna-Buda, építészeti tervpályázat a budai belvárosi Duna-partok megújítására” című tervpályázat kiírását, egyúttal a tervpályázatot követő feladatellátásra (engedélyezési tervek kidolgozása és engedélyek megszerzése) 150 350 ezer Ft fedezetet biztosított. Feladat elvégzése megkötött tervezési szerződés alapján folyamatban van.

**Informatikai feladatok**

***Önkormányzati feladatok***

**Egységes ingatlannyilvántartási rendszer tervezése (7192)**

|  |  |
| --- | --- |
| 2020. évi előirányzat : | 728 ezer Ft |
| Projekt teljes költség : | 49 166 ezer Ft |
| Megvalósítás : | 2016 – 2020 évek |
| Besorolás : | önkéntes |

Budapest Főváros Önkormányzatának, intézményeinek és cégeinek tulajdonában több ezer ingatlan található. Ezekről jelenleg közvetlen tulajdonosok vezetnek többnyire a törvényi kötelezettségnek eleget tevő nyilvántartást, azonban ezek adattartalmának hiányai és egy közös adatbázisban szerepeltetése jelenleg nem megoldott. A hatékony fővárosi ingatlangazdálkodáshoz, valamint egyes ilyen irányú vezetői döntések meghozatalához szükséges a nyilvántartás egységesítése.

A feladat 2017-es lábának hatóköre a fenti igény által generált feladathoz kapcsolódóan a fővárosi érdekeltségű ingatlantulajdonosi kör és a náluk vezetett nyilvántartások felmérése, valamint a fejlesztéssel megvalósuló alkalmazás koncepciójának, tervének elkészítése volt. A 2020-as év előirányzata a feladathoz kapcsolódó közbeszerzési díjat fedi le.

**Önkormányzati informatikai eszközök beszerzése bizottságok részére (7149)**

|  |  |
| --- | --- |
| 2020. évi előirányzat : | 6 806 ezer Ft |
| Projekt teljes költség : | 29 865 ezer Ft |
| Megvalósítás : | 2016 - 2020 évek |
| Besorolás : | kötelező |

Budapest Főváros Önkormányzata bizottsági tagjai részére a feladatuk ellátásához számítástechnikai eszközök (pl. számítógép, laptop, táblagép, multifunkciós eszközök) biztosítása szükséges. A jelenleg rendelkezésre álló - Hivatal informatikai infrastruktúrája által nem támogatott - eszközállomány fokozatos cseréje, valamint az évközben felmerülő új igények kielégítése elengedhetetlen a szervezetek folyamatos működéséhez.

***Céljelleggel támogatott hivatali feladatok***

**Fővárosi szintű egységes műszaki informatikai hálózat és infrastruktúra kialakítása (6938)**

|  |  |
| --- | --- |
| 2020. évi előirányzat : | 10 160 ezer Ft |
| Projekt teljes költség : | 127 183 ezer Ft |
| Megvalósítás : | 2014 – 2019 évek |
| Besorolás : | kötelező |

A feladat keretében került sor az Üzemeltetési Főosztály közreműködésével, a Főosztály számára a facility management (létesítménygazdálkodás) alkalmazás beszerzése és bevezetése. A létesítménygazdálkodás egy szervezeten belül a munkahely és a munkavégzés szükségleteihez kapcsolódó, az Üzemeltetési Főosztály által nyújtott szolgáltatások iránti kereslet és kínálat menedzselésére szolgáló rendszer. Az alkalmazással az Üzemeltetési Főosztály hatékonyabban tudja szervezni a munkáját, ellátni a feladatait, növekszik a transzparencia. A feladat a 2019. évben megvalósult, a pénzügyi teljesítés húzódik át a 2020. évre.

**Számítástechnikai eszközök beszerzése 2015-2016. (7043)**

|  |  |
| --- | --- |
| 2020. évi előirányzat : | 324 ezer Ft |
| Projekt teljes költség : | 141 284 ezer Ft |
| Megvalósítás : | 2015 – 2020 évek |
| Besorolás : | önkéntes |

Az előző években történt beruházások célja a hivatali feladatok ellátásának feltételeit megteremtő informatikai eszközök biztosítása volt. Ilyen eszközök lehetnek például: munkaállomások, monitorok, notebookok, táblagépek, projektorok, mobil adathordozók, a központi infrastruktúra elemei. A 2020-as év előirányzata a feladathoz kapcsolódó közbeszerzési díjat fedi le.

**Számítástechnikai eszközök beszerzése 2019 (7718)**

|  |  |
| --- | --- |
| 2020. évi előirányzat : | 25 744 ezer Ft |
| Projekt teljes költség : | 40 150 ezer Ft |
| Megvalósítás : | 2019. év |
| Besorolás : | kötelező |

A Főpolgármesteri Hivatal feladatellátásához szükséges egyedi, rendkívüli és speciális igények ellátására szolgáló asztali és mobil informatikai eszközök, azok kiegészítőinek, illetve egyéb szoftvertermékek (pl. MapInfo Professional, Adobe Photoshop, Visual Studio, Adobe Acrobat Standard DC) beszerzése történt jelen beruházás terhére. Ilyen eszközök lehetnek például: munkaállomások, monitorok, notebookok, táblagépek, projektorok, mobil adathordozók. A feladat a 2019. évben megvalósult, a pénzügyi teljesítés húzódik át a 2020. évre.

**Számítástechnikai eszközök beszerzése 2020**

|  |  |
| --- | --- |
| 2020. évi előirányzat : | 102 734 ezer Ft |
| Projekt teljes költség : | 102 734 ezer Ft |
| Megvalósítás : | 2020. év |
| Besorolás : | kötelező |

A feladatban foglaltak a Hivatal feladatellátásához szükséges egyedi, rendkívüli és speciális igények ellátására szolgáló, asztali és mobil informatikai eszközök beszerzésére, azok kiegészítőinek, illetve egyéb szoftvertermékek beszerzésére irányuló beruházások. Ilyen eszközök lehetnek például: hálózati eszközök, munkaállomások, monitorok, notebookok, táblagépek, projektorok, mobil adathordozók, dobozos szoftverek. A beszerzés pontos terjedelme a költségvetési előirányzat erejéig terjedően az év során felmerülő hivatali igények ismeretében alakul ki.

**Számítástechnikai eszközök beszerzése**

|  |  |
| --- | --- |
| 2020. évi előirányzat : | 0 ezer Ft |
| Projekt teljes költség : | 120 000 ezer Ft |
| Megvalósítás : | 2021 – 2022 évek |
| Besorolás : | kötelező |

A feladatban foglaltak a Hivatal feladatellátásához szükséges egyedi, rendkívüli és speciális igények ellátására szolgáló, asztali és mobil informatikai eszközök beszerzésére, azok kiegészítőinek, illetve egyéb szoftvertermékek beszerzésére irányuló beruházások. Ilyen eszközök lehetnek például: hálózati eszközök, munkaállomások, monitorok, notebookok, táblagépek, projektorok, mobil adathordozók, dobozos szoftverek. A beszerzés pontos terjedelme a költségvetési előirányzat erejéig terjedően az év során felmerülő hivatali igények ismeretében alakul ki.

**Hivatali szakrendszerek fejlesztése a jogszabályoknak való megfelelés érdekében (7193)**

|  |  |
| --- | --- |
| 2020. évi előirányzat : | 7 743 ezer Ft |
| Projekt teljes költség : | 191 385 ezer Ft |
| Megvalósítás : | 2016 – 2019 évek |
| Besorolás : | önkéntes |

A Főpolgármesteri Hivatal használatában jelenleg számos informatikai alkalmazás, egyedileg fejlesztett szakrendszer áll rendelkezésre. Ezek biztosítják a Hivatal folyamatos szakszerű és hatékony feladatellátását. A szakrendszerek folyamatos fejlesztése, jogszabálykövetése valamint a korszerűbb technológiai követelményeknek való megfeleltetése éppúgy elengedhetetlen, mint a Hivatal szervezeti egységei (a felhasználók) által jelzett új igények kielégítése, melyek a munkavégzés hatékonyságát segítik elő. A feladat a 2019. évben megvalósult, a pénzügyi teljesítés húzódik át a 2020. évre.

**Hivatali szakrendszerek fejlesztése a jogszabályoknak való megfelelés érdekében**

|  |  |
| --- | --- |
| 2020. évi előirányzat : | 32 737 ezer Ft |
| Projekt teljes költség : | 32 737 ezer Ft |
| Megvalósítás : | 2020. év |
| Besorolás : | önkéntes |

A Főpolgármesteri Hivatal használatában jelenleg számos informatikai alkalmazás, egyedileg fejlesztett szakrendszer áll rendelkezésre A 2020 évi előirányzat célja, hogy fejlesztésre kerüljenek mindazon hivatali egyedi szakrendszerek, melyek esetében arra jogi, IT biztonsági, funkcionális vagy ügyviteli okból szükség van.

**Pénzügyi Információs Rendszer fejlesztése (7337)**

|  |  |
| --- | --- |
| 2020. évi előirányzat : | 8 590 ezer Ft |
| Projekt teljes költség : | 109 809 ezer Ft |
| Megvalósítás : | 2017 – 2020 évek |
| Besorolás : | kötelező |

A 2019-es évben a „Követeléskezelő rendszer (KKR) fejlesztése”, valamint a „Lakásgazdálkodási rendszer integrálása a pénzügyi rendszerbe” feladatok valósultak meg teljeskörűen. A „Forrás SQL alapú pénzügyi információs rendszer (PIR) KTM moduljának továbbfejlesztése” folyamatban van.

**Bizottsági szavazó- és kihangosító rendszerek fejlesztése (7719)**

|  |  |
| --- | --- |
| 2020. évi előirányzat : | 27 260 ezer Ft |
| Projekt teljes költség : | 27 440 ezer Ft |
| Megvalósítás : | 2019 – 2020 évek |
| Besorolás : | önkéntes |

A feladat végrehajtása során a képviselők munkájához szükséges szavazó-, kihangosító és közvetítő rendszerek megújítása kezdődött meg a 2019-es évben. A hivatal kialakított kettő új bizottsági termet annak érdekében, hogy az épület felújítás és az azzal járó folyamatos költözések és munkák a képviselői munkát ne zavarja vagy akadályozza. A 2020-as évben a feladat kiegészül a városháza dísztermének fejlesztésével, amelynek eredményeképpen a helyszínen készített robotkamerás videofelvételek a jövőben HD minőségben kerülnek rögzítésre, feldolgozásra és továbbításra.

**ASP interfészek és kapcsolódások kialakítása 2020**

|  |  |
| --- | --- |
| 2020. évi előirányzat : | 11 000 ezer Ft |
| Projekt teljes költség : | 11 000 ezer Ft |
| Megvalósítás : | 2020. év |
| Besorolás : | kötelező |

Az önkormányzati ASP rendszerről szóló 257/2016. (VIII. 31.) Korm. rendelet (kormányrendelet) 12.§ (3) bekezdése kötelezővé teszi az összes helyi önkormányzat számára az ASP valamennyi szakrendszeréhez történő csatlakozást 2018. január 1-ig, az adó szakrendszer esetében 2017. október 1-ig. A csatlakozás módja elsődlegesen rendszercsatlakozás, azonban az e-közigazgatásért felelős miniszternek a kormányrendelet 13. § (2) bekezdésében szabályozott egyedi hozzájárulása esetén interfészes csatlakozásra is lehetőség van.

Az interfészek fejlesztése megvalósult, azok éles üzemben működnek.

Jelen feladat keretében azon informatikai szoftverlicenc éves megújítása történik, mely szavatolja a tranzakcióbiztos adatkapcsolat fenntartását – az interfészes adatforgalom megvalósulását abban az esetben is, amikor a hálózati kommunikáció ideiglenesen megszakad. Valamennyi adatátadási tranzakció ellenőrizhető módon naplózásra kerül.

**Nyomdagép beszerzése 2019 (7704)**

|  |  |
| --- | --- |
| 2020. évi előirányzat : | 9 970 ezer Ft |
| Projekt teljes költség : | 49 335 ezer Ft |
| Megvalósítás : | 2019. év |
| Besorolás : | kötelező |

A feladat keretében az alábbi nyomdai gépek beszerzése valósult meg a Nyomdaüzem számára:

* Színes, nagyteljesítményű digitális nyomdagép
* Finisher Versant 3100 digitális nyomdagéphez
* Nyomdai ívköteg vágógép

A feladat a 2019. évben megvalósult, a pénzügyi teljesítés húzódik át a 2020. évre.

**Nyomdagép beszerzése 2020**

|  |  |
| --- | --- |
| 2020. évi előirányzat : | 8 000 ezer Ft |
| Projekt teljes költség : | 8 000 ezer Ft |
| Megvalósítás : | 2020. év |
| Besorolás : | kötelező |

A feladat keretében 2 darab olyan szkenner beszerzését tervezzük a Főpolgármesteri Hivatal Nyomdaüzem részére, amelyekkel a digitalizálási feladat automatizálható és egyetlen érintéssel indítható. Olyan szkennerek beszerzését tervezzük, ami képes a beolvasott dokumentumokat a kifutó tálcára lassítva, ellenőrzötten kiadni, ennek köszönhetően a feldolgozott dokumentumok egymásra helyezve, ugyanolyan sorrendben halmozódnak fel, mint amilyen sorrendben az adagolóba tettük őket. A beszerzendő szkennerekkel kapcsolatban elvárás, hogy a nagyon vastag, vagy nagyon hosszú dokumentumok is feldolgozhatók legyenek.

További elvárások:

* 110 lap/perc sebesség,
* 500 lapos adagoló és
* kb. 20.000.- lap rendszeres napi teljesítményre ajánlott

**Hivatali elektronikus ügyintézés informatikai támogatása (7699)**

|  |  |
| --- | --- |
| 2020. évi előirányzat : | 26 000 ezer Ft |
| Projekt teljes költség : | 26 000 ezer Ft |
| Megvalósítás : | 2019 – 2020 évek |
| Besorolás : | önkéntes |

Az elektronikus ügyintézésről és bizalmi szolgáltatásokról szóló 2015. évi CCXXII. törvény alapján 2018. január 1. óta valamennyi hivatali és önkormányzati szolgáltatás, illetve ügyintézés tekintetében kötelező jelleggel biztosítani kell az ügyfelek részére az elektronikus ügyintézés lehetőségét, a jogszabályban meghatározott módon. A Hivatalban működő, jelenleg papír alapú folyamatokkal analóg elektronikus folyamatok kialakítására van ennek érdekében szükség. A beruházás ezen új folyamatok technikai hátterét, informatikai támogatását biztosítja.

A tervezett fejlesztés két fő elemből áll:

1. A Hivatal által jelenleg papír alapon nyújtott szolgáltatásokhoz kapcsolódó űrlapok interneten történő benyújtásának lehetőségét, valamint az azon benyújtott adatoknak az adott szakrendszer részére történő automatikus átadásának lehetőségét teremti meg,

2. Hivatal egyes belső folyamatainak – így a dokumentumok véleményezésének – elektronikus úton történő végrehajtását támogatja.

**Budapest Portál fejlesztése IV fázis (7703)**

|  |  |
| --- | --- |
| 2020. évi előirányzat : | 13 900 ezer Ft |
| Projekt teljes költség : | 19 836 ezer Ft |
| Megvalósítás : | 2019. év |
| Besorolás : | kötelező |

A Budapest Portál átfogó fejlesztése 2011-ben valósult meg, amelyet 2014-ben és 2015-ben és 2018-ban újabb fejlesztési ütem követett. A Portál fejlesztésének fő célja az állampolgárok, a budapestiek által igénybe vehető elektronikus, interneten elérhető szolgáltatások körének és a Portál meglévő funkcióinak bővítése, a Fővárosi Választási Bizottság aloldalának továbbfejlesztése.

Stratégiai cél, hogy a budapestiek, a Fővárosi Önkormányzattal kapcsolatba kerülő ügyfelek, állampolgárok ügyeik intézését minél kényelmesebben, egyszerűbben és gyorsabban végezhessék, igénybe véve a Budapest Portálon az elektronikus és internetes szolgáltatásokat. 2018-ban kialakításra került az Elektronikus ügyintézés keretrendszere, 2019-es fejlesztés célja az a keretrendszer bővítése, további ügytípusok bevonása volt.

A feladat a 2019. évben megvalósult, a pénzügyi teljesítés húzódik át a 2020. évre.

**Iktató rendszer adaptálásra, licencek beszerzése (7714)**

|  |  |
| --- | --- |
| 2020. évi előirányzat : | 40 086 ezer Ft |
| Projekt teljes költség : | 40 086 ezer Ft |
| Megvalósítás : | 2019. év |
| Besorolás : | kötelező |

A Hivatal Irat és dokumentumkezelő rendszere kiemelt központi alkalmazás, mely hitelesen és szabályszerűen biztosítja a szervezet folyamatos, jogszabálykövető munkáját. A 2018. évben lezajlott szakrendszeri, technológiai és jogszabályi változtatások folyamatos kihatással vannak az említett rendszer használati és üzemeltetési környezetére. A 2019-es évben megvalósított fejlesztési csomag lehetővé tette, hogy az EDOK rendszer a hatályos anyagi és eljárási jogszabályoknak megfelelően működjön, egyúttal eleget tegyen a jogszabályok által meghatározott követelményeknek. A feladat a 2019. évben megvalósult, a pénzügyi teljesítés húzódik át a 2020. évre.

**Iktató rendszer adaptálásra, licencek beszerzése**

|  |  |
| --- | --- |
| 2020. évi előirányzat : | 30 000 ezer Ft |
| Projekt teljes költség : | 30 000 ezer Ft |
| Megvalósítás : | 2020. év |
| Besorolás : | kötelező |

A feladat az EDOK rendszer fejlesztését tartalmazza, melynek keretében a megfogalmazott szakmai iránymutatások alapján az iratkezelési rendszer hatékonyabban tudja a Hivatal munkáját támogatni. A fejlesztés elsősorban a belső folyamatokra fókuszál, és a papír felhasználás csökkentését kívánja szolgálni.

**Közterület-használati program fejlesztése (7774)**

|  |  |
| --- | --- |
| 2020. évi előirányzat : | 81 000 ezer Ft |
| Projekt teljes költség : | 270 000 ezer Ft |
| Megvalósítás : | 2019 - 2021 évek |
| Besorolás : | kötelező |

A jelenlegi Közterület-használat nyilvántartás (KÖZTER) 4.1 verziója nem alkalmas arra, hogy elektronikusan (hivatali kapun stb.) érkezett kérelmeket egyéb dokumentumokat feldolgozzon, adatait tárolja, továbbá abból az ahhoz szükséges output dokumentumokat létrehozzon. Ezt jelenleg csak a papír alapú ügyintézéssel párhuzamosan lehet elvégezni. Egy, a kor követelményeinek megfelelő program követelményspecifikációjának tervezete elkészült. A tervezés során külön figyelmet fordítottunk az elektronikus ügyintézéssel kapcsolatos jogszabályoknak való megfelelésre, sőt azon túlmutató, az ügyfelek és a Hivatal számára az eljárást egyaránt segítő megoldásokat dolgoztunk ki.

A megvalósítandó alkalmazás elkészíti az eljárásokhoz kapcsolódó határozat-tervezetet, gyorsítja a hivatali eljárást, biztosítja az elektronikus illeték- és díjfizetés lehetőségét, az ügyfelek színvonalasabb kiszolgálása megvalósul. A közterület-használati engedélyek helyszíni elektronikus úton történő ellenőrzése lehetővé válik. Az új alkalmazás a Hivatalban használt más (pl. pénzügyi és iratkezelési) szakrendszerekkel együttműködve, a Hivatal folyamataihoz illeszkedően támogatja a közterület-használati eljárások intézését. A feladat önálló szoftver fejlesztést takar, hardver beszerzése nem szükséges, az új rendszer bevezetésével a meglévő alkalmazás kiváltásra kerül.

A 2019. évben a közbeszerzési eljárás lefolytatásra került. Jogorvoslati eljárást követően a szerződés a nyertes ajánlattevővel megköthető.

**Térinformatikai rendszer fejlesztése**

|  |  |
| --- | --- |
| 2020. évi előirányzat : | 76 670 ezer Ft |
| Projekt teljes költség : | 336 010 ezer Ft |
| Megvalósítás : | 2020 - 2023 évek |
| Besorolás : | kötelező |

A Hivatal és a Budapest Közút Zrt. között megkötendő szerződés értelmében a Budapest Közút Zrt. saját kompetenciáira és kapacitásaira, valamint a már üzemelő KAPU rendszerre támaszkodva térinformatikai üzemeltetési szolgáltatást nyújt a Hivatal részére. A szolgáltatás terjedelme a Hivatal feladatkörében felmerülő, térinformatikai szakrendszer által nyújtott funkcionalitás biztosítása a megfelelő rendelkezésre állás mellett.

A Budapest Közút Zrt. általi szolgáltatásnyújtás során várhatóan keletkeznek olyan szellemi termékek, amelyek a térinformatikai rendszer működéséhez elengedhetetlenek. Annak érdekében, hogy az FPH feladatellátása hosszútávon önállóan és zavartalanul fenntarthatóvá váljon, ezen szellemi termékekhez kapcsolódó jogok szükségszerűen az FPH tulajdonába kell, hogy kerüljenek.

Ezen szellemi termékek döntően (de nem kizárólag) a térinformatikai szakrendszerek KAPU rendszerbe történő integrációja során kialakított adatbázis-struktúrák, rendszerleírások, kapcsolódó forráskódok.

**Adatvédelmi megfelelőséget biztosító informatikai fejlesztések (7705)**

|  |  |
| --- | --- |
| 2020. évi előirányzat : | 18 216 ezer Ft |
| Projekt teljes költség : | 18 216 ezer Ft |
| Megvalósítás : | 2019 – 2020 évek |
| Besorolás : | önkéntes |

2018. májusától a személyes adatok kezelésére vonatkozó nemzeti szabályozást egységes, az Európai Unió országaiban közvetlenül alkalmazandó, tagállami átültetést nem igénylő jogszabály Európai Parlament és Tanács 2016/679. rendelete (továbbiakban: Rendelet) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban GDPR) váltotta fel, mely a személyes adatok nyilvántartására vonatkozóan komoly előírásokat illetve szankciókat fogalmaz meg.

A beruházás célja adatkezelési nyilvántartó célszoftver beszerzése volt, mely az alábbi nyilvántartási kötelezettségek teljesítését teszi lehetővé:

Az adatkezelési tevékenységek nyilvántartása (30. cikk),

az érintetti megkeresések nyilvántartása (12.cikk),

az incidensek nyilvántartása (33-34. cikk),

az adattovábbítások nyilvántartása (19. cikk),

adatvédelmi hatásvizsgálatok nyilvántartása (35. cikk)

Ezt az igényt az alábbi módon tudja biztosítani a tervezett alkalmazás:

- Egységes keretbe foglalja a rendelet valamennyi elvárt nyilvántartási feladatát, biztosítja annak teljeskörűségét, valamint folyamatos jogszabálykövetés segíti, hogy a Hivatal folyamatosan a rendeletben előírt tartalommal, hibamentesen felelhessen meg az elvárt nyilvántartási feladatoknak, csökkentve ezzel a bírságból eredő kockázatokat.

- A Hivatal tevékenységéből fakadó nagymennyiségű adatkezelés nyilvántartásai excel keretei közt nehezen tarthatók naprakészen. A rendszer, mint célszoftver, képes támogatni ezen feladatok hatékony elvégzését, ill. ehhez kapcsolódóan biztosítja azt, hogy mindenki a számára releváns információkhoz

férhessen csak hozzá. Ezen túl nyomon követhető és elszámoltatható ki, mit, mikor módosított, rögzített a nyilvántartásokban.

- Csökkenti a nyilvántartási feladatokra fordítandó időmennyiséget (pl. automatizmusoknak, riportoknak köszönhetően). A forrásrendszerekkel történő integrációnak köszönhetően elérhetők elemi szinten az információk (metaadat szinten) a nyilvántartott és kezelt személyes adatokról. Így például megkönnyíti az érintettek tájékoztatási igényének kiszolgálását, vagy képes napi szinten megmondani, milyen adatokat szükséges törölni az egyes rendszerekből, nyilvántartásokból (mert lejárt a megőrzési idejük). Ez utóbbi egy sok nyilvántartásos környezetben, mint amilyennel a Hivatal is bír, manuálisan elvégezve terjedelmes feladat lenne.

A feladatban tervezett szoftver beszerzése és implementálása 2019-ben megtörtént, a Hivatal használatba vette.

A feladat 2020-as évi célja, hogy megvalósuljanak a már bevezetett szoftveren azok a kisebb fejlesztések, melyek a felhasználók visszajelzése során szükségesek ahhoz, hogy a program a Hivatali ügyviteli rendhez jobban illeszkedően, hatékonyabban tudja ellátni funkcióját.

**Budapest Főváros Főpolgármesteri Hivatal adó szakrendszere és iratkezelési szakrendszere összekapcsolása (7773)**

|  |  |
| --- | --- |
| 2020. évi előirányzat : | 136 000 ezer Ft |
| Projekt teljes költség : | 136 000 ezer Ft |
| Megvalósítás : | 2019. év |
| Besorolás : | önkéntes |

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (E-ügyintézési tv.) alapján a Fővárosi Önkormányzat köteles az elektronikus ügyintézést 2018. január 1-jétől a törvényben meghatározott feltételek szerint biztosítani, ugyanakkor minden vállalkozó (gazdálkodó szervezet és egyéni vállalkozó) köteles az adóügyeit elektronikus úton intézni. A Fővárosi Önkormányzatnál a helyi adónyilvántartás egyedi szoftverrendszerrel történik (HAIR), mely nem rendelkezik önálló iktató rendszerrel. Az ügyintézési folyamatok során az iratkezelési, iratnyilvántartási feladatokat az EDOK rendszer biztosítja. A két szoftverrendszer között nem volt adatkapcsolat.

Az Adó Főosztályhoz 2018. január 1-jétől három csatornán keresztül érkezhet elektronikus irat. A HAIR és az E-PAPÍR szolgáltatáson keresztül kérelmek, űrlapok, bevallások, továbbá a NAV-tól (kizárólag hipa) bevallások az ÁNYK program segítségével. Ezek az iratok azonban kizárólag manuálisan iktathatóak, az ügyviteli folyamatból hiányzik az iratok főszám/alszámra történő automatikus iktatása. Az iratkezelési folyamatok újragondolását az elektronikus ügyintézés kötelezővé válása tette szükségessé. Az elektronikus ügyintézés kiteljesítésének és hatékony működtetésének elengedhetetlen feltétele adóügyekben az iratkezelő szakrendszer és az adó szakrendszer kommunikációjának megteremtése. A feladat végrehajtása során mindkét program fejlesztésére szükséges volt szerződést kötni.

Az EDOK rendszerben az Adó Főosztály által intézett iratmennyiség éves szinten (főszámot és alszámot is számításba véve) közelíti a 100 000 tételt. Ahhoz, hogy az EDOK-ban rögzített iratok adatai láthatók legyenek a HAIR-ban, az adatokat – manuálisan – újra be kellett rögzíteni. A fenti – megnövekedett – adatmennyiség tárolására a jelenleg rendelkezésre álló adattároló egységek nem voltak elegendőek, ezért szükséges volt az adatok tárolását lehetővé tevő mintegy 20 TB tárhelykapacitás beszerzése is.

A feladat a 2019. évben megvalósult, a pénzügyi kiegyenlítés húzódik át a 2020. évre.

**Licenc vásárlás**

|  |  |
| --- | --- |
| 2020. évi előirányzat : | 280 000 ezer Ft |
| Projekt teljes költség : | 840 000 ezer Ft |
| Megvalósítás : | 2020 – 2022 évek |
| Besorolás : | kötelező |

A beruházás célja, hogy biztosítsa a szerverek és a munkaállomások, (PC-k), felhasználók számára az alkalmazott alap operációs rendszer szoftverek és irodai alap alkalmazások folyamatos jogtiszta használatát, verzió követését, másrészt optimalizáltan és tervezhető módon tegye lehetővé a Főpolgármesteri Hivatal számára a szoftver jogtisztaság fenntartását.

A Hivatal részére a Microsoft Enterprise Agreement (Nagyvállalati Szerződés, a továbbiakban: EA) megállapodás keretében történik a licencek beszerzése. Az engedélyokirat keretén belül, olyan szerződéses konstrukció útján volt biztosítva, hogy Budapest Főváros Önkormányzata, illetve a Budapest Főváros Főpolgármesteri Hivatal eleget tudjon tenni a szerzői jogokról szóló 1999. évi LXXVI. törvény előírásainak. Az új beruházás révén a jogszerű szoftverhasználat továbbra is megvalósíthatóvá válik.

A 2020-as évben feladat során beszerzésre kerül 950 felhasználó részére a napi feladatellátás során használt windows, office és alkalmazás licencek, a központi infrastruktúrán használt windows szerver, adatbázis szerver, sharepoint szerver, crm szerver és kapcsolódó licencek, az IBM háttértároló rendszer licenceinek megújítása, valamint az év során felhasználói igény alapján telepített Microsoft szoftverek licenceinek utólagos beszerzése történik az EA megállapodás rendelkezései szerint.

**Vírusvédelem és hálózati biztonsági licenszek**

|  |  |
| --- | --- |
| 2020. évi előirányzat : | 25 000 ezer Ft |
| Projekt teljes költség : | 75 000 ezer Ft |
| Megvalósítás : | 2020 – 2022 évek |
| Besorolás : | kötelező |

A Főpolgármesteri Hivatal informatikai hálózatának biztonságos működése és annak adatainak védelme érdekében szükséges a hálózati kommunikáció és internetes web forgalom, a szerverek és a munkaállomások teljes körű vírusvédelmi rendszerét biztosító szoftverfrissítések beszerzése, security szűrő rendszerek éves verziókövetésének biztosítása, valamint a kapcsolódó vírus definíciós adatbázisok folyamatos frissítése.

A feladat ellátáshoz szükséges szoftverek:

A vírusvédelmi szoftver egy integrált végpontvédelmi megoldás, amely kliens és szerver oldali vírus- és kémprogram elleni védelmet lát el. A megoldás a következő funkciókat biztosítja:

- Védelmet biztosít a kártékony programok - vírusok, férgek, kémprogramok, trójai vírusok, nulladik napi fenyegetések ellen.

- Védelmet nyújt az asztali és a hordozható számítógépek, illetve a kiszolgálók számára - proaktív technológiái automatikusan elemzik az alkalmazások viselkedését, a hálózati kommunikációt, észlelik, elhárítják a fenyegetéseket. A rendszer védelmi funkciói kiterjednek szervereken tárolt adatokra is.

- Lehetőséget ad a kliens oldali alkalmazások és eszközök, médiák kontrollálására is.

A telepített licencek a Hivatal dolgozói, felhasználó informatikai biztonsági védelmét szolgálják.

Ezen beruházás keretében a Budapest Főváros Önkormányzata, illetve a Főpolgármesteri Hivatal "Az állami és önkormányzati szervek elektronikus információbiztonságáról" szóló 2013. évi L. törvényben megfogalmazott követelményeknek és adatvédelmének tesz eleget.

A feladat annak jellegéből fakadóan a jogtiszta szoftverhasználat biztosítása érdekében minden évben felmerül.

**Spam, vírus, hálózat védelem – központi és végponti, logelemzés, licencek**

|  |  |
| --- | --- |
| 2020. évi előirányzat : | 30 000 ezer Ft |
| Projekt teljes költség : | 90 000 ezer Ft |
| Megvalósítás : | 2020 – 2022 évek |
| Besorolás : | kötelező |

A Spam szűrő eszközök feladata, hogy az elektronikus levelező rendszer bejövő és kimenő e-mail forgalmát ellenőrizze, ennek során kéretlen levél szűrést, vírusellenőrzést és egyéb szűréseket végezzen.

A Budapest Főváros Főpolgármesteri Hivatal számára korábban bevezetésre került és jelenleg is használt Spam Gateway levélszűrő rendszer a következő funkciókat biztosítja:

- Spam, vírus és túlterheléses támadások kiszűrése a bejövő és kimenő levelezési kommunikációban.

- Az e-mailek egyedi vizsgálata alapján, illetve a folyamatosan frissülő definíciós adatbázisra támaszkodva a felesleges levelek és kapcsolatok számának csökkentése. A Hivatal átlagos napi bejövő e-mail forgalma 12000 db, ennek 32%-a hasznos, a többi vírusos és kéretlen levél, azaz a tárgyi licencek megújításának köszönhetően a bejövő levelek 68%-a (azonosított spam) nem terheli, nem zavarja a felhasználók munkáját és környezetét.

A 2020. évben a feladat során beszerzésre kerül 1200 számítástechnikai eszköz loggyűjtését biztosító eszköz licenszének biztosítása, továbbá levelezési (spam) és website hozzáférés és adatbiztonságot támogató vírus, kéretlen levél és támadás elleni védelmi alkalmazás licenceinek megújítása, melyek a fent felsorolt védelmi intézkedések naprakészségét biztosítják.

A feladat része a Spam szűrést, vírusellenőrzést végző szoftverek évenkénti frissítésének biztosítása.

**Tűzfal (pl. Juniper), wifi management licenc**

|  |  |
| --- | --- |
| 2020. évi előirányzat : | 10 000 ezer Ft |
| Projekt teljes költség : | 30 000 ezer Ft |
| Megvalósítás : | 2020 – 2022 évek |
| Besorolás : | kötelező |

A feladat a Hivatali tűzfalrendszer és ahhoz szervesen kapcsolódó biztonsági applikációk, valamint a helyi LAN hálózathoz tartozó eszköz licencek megújítását szolgálja. A beszerzésben érintett 168 db eszközlicenc biztosítja a Hivatal hálózatán, szervertermében, 18 db hálózati rendező központjában és a telephelyeken a vezetékes és vezeték nélküli adatkommunikációt.

A beruházás során ezen eszköz licencek megújítására kerül sor az alábbiakban részletezett tartalommal:

A tűzfalon futó védelmi applikációk betörés-detektáló szoftverek egységes frissítése biztosítja a Hivatal számára a tűzfal naprakész biztonsági információ-adatbázisát. A naprakészen tartott információs adatbázis segítségével képesek megvédeni a Hivatal informatikai rendszereit és az azon tárolt adatokat az informatikai jellegű támadásoktól.

Az informatikai hálózat vezetékes és vezeték nélküli hálózati aktív elemeihez tartozó operációs rendszerek és alapszoftverek frissítésére szolgáló licencek, melyek révén a hálózati infrastruktúra üzembiztonsága és illeszkedése a folyamatosan újuló kapcsolódó technikákhoz (pl: mobil eszközök) magas szinten tartható. Ennek köszönhetően gyorsabb a hibakeresés, folyamatosan javul a rendszerillesztés, a szabványkövetés, így szélesebb körű szolgáltatás biztosítható - különös tekintettel a mobil eszközökre.

A feladat annak jellegéből fakadóan a jogtiszta szoftverhasználat biztosítása érdekében minden évben felmerül.

**Tivoli mentő kliensek**

|  |  |
| --- | --- |
| 2020. évi előirányzat : | 30 000 ezer Ft |
| Projekt teljes költség : | 90 000 ezer Ft |
| Megvalósítás : | 2020 – 2022 évek |
| Besorolás : | kötelező |

A fejlesztések részeként a Hivatalban működő IT infrastruktúra fejlődésének követése és a törvényi kötelezettségek teljesítése érdekében olyan speciális mentési eljárások kerültek és kerülnek implementálásra, amelyek biztosítják a Hivatal szakrendszereinek és azok adatainak online, konzisztens adatmentését és archiválását. Ezen funkciók folyamatos működéséhez elengedhetetlen a megfelelő típusú és mennyiségű kliens megléte. A fentiek teljesüléséhez a licencek évenkénti beszerzése (megújítása) szükséges, mivel csak ezek birtokában jogosult a Hivatal az új verziók és hibajavítások letöltésére/használatára, valamint probléma esetén a gyártói garanciális hibaelhárításra.

A beruházási cél a Budapest Főváros Főpolgármesteri Hivatalban üzemelő mentő/archiváló rendszer funkcionalitásának licencek megújításával történő fenntartása.

Jelen feladat keretében a megnövekedett adatmennyiség miatt a mentőrendszer bővítésére is sor kerül 7 TByte mértékben.

**Központi aktív eszközök cseréje**

|  |  |
| --- | --- |
| 2020. évi előirányzat : | 30 000 ezer Ft |
| Projekt teljes költség : | 90 000 ezer Ft |
| Megvalósítás : | 2020 – 2022 évek |
| Besorolás : | kötelező |

A beruházás során tervezett módon cserére kerülnek a központi informatikai infrastruktúra azon elemei, melyek üzemideje meghaladta a gyártók, valamint az iparági sztenderdek által meghatározott üzemidő és garanciális ajánlásokat, ezért zavartalan működésük nem biztosítható, illetve tovább működtetésük biztonsági kockázatot hordoz magában.

A Hivatal jelenlegi mentőrendszerének kora több mint 10 év, a biztonságos üzemeltetés érdekében cseréje, megújítása szükséges. A csere során teljesen új szalagolvasó robot kerül beszerzésre a jelenlegi IT infrastruktúrához illeszkedően.

**Digitális hálózati fénymásolók beszerzése**

|  |  |
| --- | --- |
| 2020. évi előirányzat : | 20 000 ezer Ft |
| Projekt teljes költség : | 60 000 ezer Ft |
| Megvalósítás : | 2020 – 2022 évek |
| Besorolás : | kötelező |

A digitális hálózati fénymásolók beszerzése lehetővé teszi a már gazdaságosan nem javítható, a napi használatból kiesett fénymásolók cseréjét, illetve a Főpolgármesteri Hivatal belső szervezeti egységeinél felmerült igények teljesítését.

A Hivatal hálózati fénymásolóinak egy részéhez azok kora miatt már nem érhető el megfelelő alkatrész utánpótlás, gyártói támogatás, ezért üzembiztonságuk nem fenntartható. A beruházással a meglévő multifunkcionális eszközpark amortizációs cseréje biztosított (kb. 13 eszköz beszerzése és cseréje: tervezetten 10 fekete-fehér és 3 db színes digitális fénymásoló cseréje).

A Hivatal eszközparkja kapacitásának és rendelkezésre állásának fenntartása érdekében folyamatosan gondoskodni szükséges az állomány megújításáról, melynek érdekében minden évben az érintett gépek cseréjét elvégezzük.

**Vagyongazdálkodási Feladatok**

***Önkormányzati feladatok***

**Kisajátítás és korlátozási kártalanítást megelőző kártalanítás adás-vétellel**

|  |  |
| --- | --- |
| 2020. évi előirányzat : | 40 000 ezer Ft |
| Projekt teljes költség : | 1 190 459 ezer Ft |
| Megvalósítás : | 2010 - 2020 évek |
| Besorolás : | kötelező |

A 2020. évi költségvetésben az 1997. évi LXXVIII. törvény 30.§ alapján indított kártalanítási kérelmek finanszírozására 40,0 millió forint szerepel.

**A volt Óbudai Gázgyár Óraház lépcsőinek tervezése (7804)**

|  |  |
| --- | --- |
| 2020. évi előirányzat : | 2 413 ezer Ft |
| Projekt teljes költség : | 2 413 ezer Ft |
| Megvalósítás : | 2020. év |
| Besorolás : | kötelező |

A volt Óbudai Gázgyár területén lévő Óraház műemlék épület, bejárati lépcsőinek helyreállítására örökségvédelmi határozat, illetve kötelezés került 2018. évben kiadásra BP-01/007/02539-2/2018. Az okirat a kiviteli tervek elkészítése és az örökségvédelmi egyeztetés lefolytatását tartalmazta. A tervek elkészültek, Budapest Főváros Kormányhivatala Építésügyi és Örökségvédelmi Osztály a lépcsők helyreállítására az engedélyt megadta, a tervezési feladat lezárult, a pénzügyi teljesítés 2020 évre húzódik át.

**Kisértékű tárgyi eszközök beszerzése kerete BFVK (FE19-VG002)**

|  |  |
| --- | --- |
| 2020. évi előirányzat : | 3 538 ezer Ft |
| Projekt teljes költség : | 6 000 ezer Ft |
| Megvalósítás : | 2018 – 2019 évek |
| Besorolás : | kötelező |

A tömbházak és nyugdíjasházak üzemeltetéséhez szükséges lakásfelszerelési eszközök, lakás karbantartási és üzemeltetési eszközök beszerzésére került felhasználásra. 2018-2019. évben a beszerzések megtörténtek, a pénzügyi teljesítések 2020. I. félévre húzódnak át.

**Kisértékű tárgyi eszközök beszerzése kerete BFVK (7744)**

|  |  |
| --- | --- |
| 2020. évi előirányzat : | 6 000 ezer Ft |
| Projekt teljes költség : | 6 000 ezer Ft |
| Megvalósítás : | 2019. év |
| Besorolás : | kötelező |

A tömbházak és nyugdíjasházak üzemeltetéséhez szükséges lakásfelszerelési eszközök, lakás karbantartási és üzemeltetési eszközök beszerzésére került felhasználásra. 2019. évben a beszerzések megtörténtek, a pénzügyi teljesítések 2020. I. félévre húzódnak át.

**Egységes ingatlannyilvántartási rendszer létrehozása (7808)**

|  |  |
| --- | --- |
| 2020. évi előirányzat : | 254 000 ezer Ft |
| Projekt teljes költség : | 254 000 ezer Ft |
| Megvalósítás : | 2019 – 2020 évek |
| Besorolás : | kötelező |

2019.07.04-én a BFVK Zrt-vel kötött Megvalósítási megállapodás, valamint az engedélyokiratban foglaltak alapján a cél egy olyan Egységes Központi Ingatlannyilvántartási rendszer létrehozása, amely a jelenleg használt különböző rendszereket egységesíti, jól kezelhetően, biztonságosan és megfelelően kezeli a felhasználói jogosultsági szinteket és kellően részletes adatokkal szolgál a Fővárosi Önkormányzat tulajdonában álló egyes ingatlanokról. A rendszer képes az adatbázisban tárolt adatok gyors összefoglalására, infografíkai megjelenítésére, melynek a döntéselőkészítési folyamatokban nagy szerepe van. A közbeszerzési pályázat kiírása megtörtént.

**Lakás beruházási feladatok -BFVK Zrt.**

|  |  |
| --- | --- |
| 2020. évi előirányzat : | 98 400 ezer Ft |
| Projekt teljes költség : | 98 400 ezer Ft |
| Megvalósítás : | 2020. év |
| Besorolás : | kötelező |

A Fővárosi Önkormányzat lakásaiban végzendő beruházási feladatokat tartalmazza. A feladatok pontos kifejtése a BFVK Zrt. adatszolgáltatása alapján a részletező táblában található.

**Kisajátítás és korlátozási kártalanítást megelőző kártalanítás adás-vétellel**

|  |  |
| --- | --- |
| 2020. évi előirányzat : | 0 ezer Ft |
| Projekt teljes költség : | 80 000 ezer Ft |
| Megvalósítás : | 2021 – 2022 évek |
| Besorolás : | kötelező |

A 2020. évi költségvetésben az 1997. évi LXXVIII. törvény 30.§ alapján indított kártalanítási kérelmek finanszírozására 40,0 millió forint szerepel.

**Kisértékű tárgyi eszközök beszerzése – BFVK Zrt.**

|  |  |
| --- | --- |
| 2020. évi előirányzat : | 0 ezer Ft |
| Projekt teljes költség : | 6 000 ezer Ft |
| Megvalósítás : | 2021. év |
| Besorolás : | kötelező |

A tömbházak és nyugdíjasházak üzemeltetéséhez szükséges lakásfelszerelési eszközök, lakás karbantartási és üzemeltetési eszközök beszerzése 2021. évben.

**Óbudai Gázgyár kármentesítése (FE18-GAZGY19)**

|  |  |
| --- | --- |
| 2020. évi előirányzat : | 0 ezer Ft |
| Projekt teljes költség : | 1 500 000 ezer Ft |
| Megvalósítás : | 2021. év |
| Besorolás : | kötelező |

A tervezett összeg tartalmazza a környezetvédelmi megtérítési kötelezettséggel összefüggő költségeket a kármentesítés vonatkozásában 889/2014. (VI.30). Főv. Kgy. döntés alapján. 2020. évben nem várható, a rekultivációs többletköltség kifizetési kötelezettségének felmerülése, így 2021. évre áttervezésre került.

**II. ker. Margit körút 66. elszámolása**

|  |  |  |
| --- | --- | --- |
| 2020. évi előirányzat : | | 4 086 ezer Ft |
| Projekt teljes költség : | | 48 668 ezer Ft |
| Megvalósítás : | 2019. év | |
| Besorolás : | | kötelező |

A Magyar Jég Kft.-vel (jelenleg VV Event Kft.) kötött megállapodás alapján a beruházási feladatok elszámolása. A szerződés szerinti összeg a megállapodás alapján a további években is betervezésre kerül 2031-ig.

**Szociális feladatok**

***Önkormányzati feladatok***

**Fővárosi Önkormányzat Kútvölgyi Úti Idősek Otthona**

**Idősotthonok férőhelyfejlesztésének előkészítése**

|  |  |
| --- | --- |
| 2020. évi előirányzat : | 40 000 ezer Ft |
| Projekt teljes költség : | 40 000 ezer Ft |
| Megvalósítás : | 2019 – 2020 évek |
| Besorolás : | kötelező |

A Budapest XII. kerület Mártonhegyi út 53-57. szám alatti telephelyen 97 férőhelyes Idősek otthona épülne különálló új épületként. Az ingatlanra vonatkozó szabályozási terv módosítása az előfeltétele a tervezési feladat megindításának.

***Céljelleggel támogatott intézményi feladatok***

**Fővárosi Önkormányzat Alacskai úti Idősek Otthona**

**Konyhai és mosókonyhai eszközök beszerzése (7754)**

|  |  |
| --- | --- |
| 2020. évi előirányzat : | 8 034 ezer Ft |
| Projekt teljes költség : | 11 000 ezer Ft |
| Megvalósítás : | 2019 – 2020 évek |
| Besorolás : | kötelező |

A fokozott használat, miatt a konyhai eszközök avulása, meghibásodása teszi szükségessé a következő eszközök beszerzését. Termotálca 50 db, egyetemes konyhagép állvánnyal, tartozékokkal, turbó mixer főzőüsthöz, elektromos kombi sütő, passzírozó, szeletelő. A mosodában a mosógépek 1994 óta üzemelnek, korszerűtlenek, folyamatos használat miatt elhasználódnak, javításuk költséges, 2 db ipari mosógép beszerzése van még tervbe véve.

**Alacskai úti szennyvízelvezető és - átemelő rendszer kiváltása (7759)**

|  |  |
| --- | --- |
| 2020. évi előirányzat : | 872 ezer Ft |
| Projekt teljes költség : | 2 482 ezer Ft |
| Megvalósítás : | 2019 – 2020 évek |
| Besorolás : | kötelező |

A feladat műszakilag befejeződött, az utolsó számla pénzügyi teljesítése 2020 évre húzódik át.

**Fővárosi Önkormányzat Halom Utcai Idősek Otthona**

**Konyhai és mosókonyhai, valamint az ápoláshoz szükséges berendezések és felszerelések beszerzése (7740)**

|  |  |
| --- | --- |
| 2020. évi előirányzat : | 67 ezer Ft |
| Projekt teljes költség : | 9 305 ezer Ft |
| Megvalósítás : | 2019. év |
| Besorolás : | kötelező |

A feladat műszakilag befejeződött, az utolsó számla pénzügyi teljesítése húzódik át tárgyévre.

**Fővárosi Önkormányzat Kamaraerdei Idősek Otthona**

**Kamaraerdei úti telephely „B” épületének részleges rekonstrukciója (7552)**

|  |  |
| --- | --- |
| 2020. évi előirányzat : | 80 000 ezer Ft |
| Projekt teljes költség : | 80 000 ezer Ft |
| Megvalósítás : | 2017 – 2020 évek |
| Besorolás : | kötelező |

A Fővárosi Önkormányzat Kamaraerdei Úti Idősek Otthona Kamaraerdei úti telephelyének "B" épülete a központi telephely legrégebben készült objektuma. Az eredetileg más célra készített épület műszaki állapota a folyamatos karbantartásnak köszönhetően ugyan működésben tartható, de a funkcionalitását tekintve már nem felel meg a demens ellátottak részére. Az Intézmény a "B" épület belső tartózkodó terének kialakításán kívül az épület környezetének parkosításával, és a külső tartózkodó helyiség megépítésével szeretné - elsősorban a demens ellátottak - szabad levegőn való tartózkodását kellemesebbé, illetve biztonságosabbá tenni.

A B épülethez vezető út nagyon elhasználódott, kátyúkkal teli, többször foltozták az útbontások miatt is, kerekesszékkel nehezen járható, ezért szükségessé vált a minőségi felújítása.

Két éves ütemezéséből 2017-ben az épület átalakításának tervezése valósult meg, az építési engedély kérelem be lett nyújtva 2018-ban, de az engedélyt csak 2019-ben kapta meg az Idősek Otthona. A kivitelezés nem kezdődött el, mert a lift és a kert kialakítása tekintetében megváltozott az alapkoncepció, ezért szükségessé vált az építési dokumentáció módosítása. A módosított építési engedély megszerzése 2020-ban történik, és várhatóan a kivitelezés is megkezdődik.

**Integrált szociális, orvos-szakmai és gazdasági rendszer kialakítása (7793)**

|  |  |
| --- | --- |
| 2020. évi előirányzat : | 13 329 ezer Ft |
| Projekt teljes költség : | 13 329 ezer Ft |
| Megvalósítás : | 2019. év |
| Besorolás : | kötelező |

Az intézmény jelenleg használatban lévő, a szociális és gyógyszertári feladatok ellátására szolgáló program adatbázis kezelési technológiája elavult, csak telephelyekre bontottan használható, egységes rendszerként nem. Az elavult adatkezelési eljárás okán a rendszer teljesítőképesége sem elegendő az intézmény számára, lassú a rendszer.

A problémák megoldására az intézmény több céget keresett meg, végül a legmegfelelőbbnek a Hospitaly integrált, szociális orvos-szakmai rendszert találta, mely már több intézményben bevezetésre került.

Az új program kiépítésre került három telepehelyen 2019-ben, pénzügyi teljesítés 2020 évre húzódik át.

**Fővárosi Önkormányzat Gödöllői Idősek Otthona**

**Tűzjelző rendszer kiépítése (7794)**

|  |  |  |
| --- | --- | --- |
| 2020. évi előirányzat : | | 50 116 ezer Ft |
| Projekt teljes költség : | | 53 057 ezer Ft |
| Megvalósítás : | 2019 – 2020 évek | |
| Besorolás : | | kötelező |

Az Intézményben jelenleg nincs kiépített teljeskörű tűzvédelmi rendszer. A Főépület lakosztályokban nincsenek kiépített tűzérzékelők. 2018. novemberében súlyos tűzeset történt a Főépület egyik "D" pavilonsoros lakosztályában. Ezért a Pest Megyei Katasztrófavédelmi Igazgatóság teljes körű tűzjelző, hő- és füstelvezető rendszer kiépítését írta elő.

A 2019. évben a tervezés megtörtént, ekkor vált nyilvánvalóvá, hogy további műszaki tartalom bővülésre van szükség, amely kapcsán szükséges a füst- és tűzgátló ajtók cseréje, a Felső Házban a meglévő tűzjelző központ cseréje, a padlástérben tűzjelző érzékelők telepítése, az Ozory ház portaszolgálatához átjelzés biztosítása, valamint az ott meglévő tűzjelző központ bővítése. A pénzügyi teljesítés 2020 évre húzódik át.

**Fővárosi Önkormányzat Gyulai Idősek Otthona**

**Átalakításhoz megvalósíthatósági tanulmányterv (7686)**

|  |  |  |
| --- | --- | --- |
| 2020. évi előirányzat : | | 12 700 ezer Ft |
| Projekt teljes költség : | | 12 700 ezer Ft |
| Megvalósítás : | 2018 – 2020 évek | |
| Besorolás : | | kötelező |

A feladat 2018-ban indult a Békéscsabai kormányhivatal által kezdeményezett eljárás miatt, ami az intézmény működésének szabályossá tételére vonatkozó épület átalakítás, bővítés feladatait irányozta elő 3 éves időintervallumon belül. A műemlék épület vonatkozásában a tényállás tisztázása érdekében az intézmény tervezési dokumentálási részfeladatot vállalt. A műemléki dokumentációk, rajzok elkészültek. Az Önkormányzat folytatja az engedélyezési, közbeszerzési eljárást a kormányhivatal által szűkre szabott határidő miatt. Ugyanakkor az épület bővítése érdekében szabályozási terv módosítását kezdeményezte az intézmény a Gyulai Önkormányzatnál.

**Fővárosi Önkormányzat Szombathelyi Idősek Otthona**

**Szombathely Kiskastély épületben személyi felvonó építése (7344)**

|  |  |
| --- | --- |
| 2020. évi előirányzat : | 2 406 ezer Ft |
| Projekt teljes költség : | 24 131 ezer Ft |
| Megvalósítás : | 2017 – 2019 évek |
| Besorolás : | kötelező |

A feladat előkészítése 2017. évben megtörtént, a kivitelezés 2018. évben megkezdődött. A feladat műszaki megvalósítása 2019. évben befejeződött, a pénzügyi teljesítés 2020 évre húzódik át.

**Nagykastély épület részleges átalakítása (7660)**

|  |  |
| --- | --- |
| 2020. évi előirányzat : | 10 839 ezer Ft |
| Projekt teljes költség : | 54 191 ezer Ft |
| Megvalósítás : | 2018 – 2020 évek |
| Besorolás : | kötelező |

A műemlék épületben a zsúfoltság csökkentése érdekében irodák és nagyméretű szobák kerülnek átalakításra kétágyas és négyágyas szobákra. A feladat engedélyokirata 2018. szeptember hónapban került jóváhagyásra, a munkák előkészítése is megtörtént. A kivitelezés 2019. évben megkezdődött, a munkák befejezése és pénzügyi teljesítés 2020 évre húzódik át.

**Főépület légtechnikai rendszer átalakítása és bővítése (7738)**

|  |  |
| --- | --- |
| 2020. évi előirányzat : | 7 000 ezer Ft |
| Projekt teljes költség : | 7 000 ezer Ft |
| Megvalósítás : | 2019 – 2020 évek |
| Besorolás : | kötelező |

A feladat előkészítése 2019. évben megkezdődött, mely alapján a rendelkezésre álló 17,0 millió Ft teljes előirányzat nem elegendő a feladat megvalósítására. A 2020. évi költségvetésben további 5,0 millió Ft biztosításával és a műszaki tartalom változásával a feladat megvalósítható.

**Fővárosi Önkormányzat Vámosmikolai Idősek Otthona**

**Visegrádi telephely lakóépületekben személyfelvonó kialakítása (7187)**

|  |  |
| --- | --- |
| 2020. évi előirányzat : | 1 556 ezer Ft |
| Projekt teljes költség : | 30 000 ezer Ft |
| Megvalósítás : | 2016 – 2020 évek |
| Besorolás : | kötelező |

Az intézmény telephelyén korábban nem volt lift, így a kerekes székes gondozottak, ágyban fekvő betegek szállítása és a teherszállítás a felső szintre csak a lépcsőkön gyalogosan volt megoldható.

A 2018. évben a 12 fő, betegágy és teherszállításra alkalmas személyfelvonó elkészült, továbbá az új mosoda nagy teljesítményű fogyasztói miatt szükségessé váló új betáp kábel létesítés elkészült.

A 2019. évben a teljesítménybővítés miatt az áramszolgáltató felé a HFH rendezésre került, továbbá a szükséges közcélú hálózatbővítés megtervezése elkezdődött.

A 2020. évben a tervezés befejezése, a közcélú hálózatbővítés megvalósítása, az új mérőhely kialakítása és a munkálatok befejezése (az új rendszer bekapcsolása) várható.

**Központban és telephelyeken konyhai eszközök, berendezések beszerzése, pótlása (7712)**

|  |  |
| --- | --- |
| 2020. évi előirányzat : | 3 520 ezer Ft |
| Projekt teljes költség : | 10 820 ezer Ft |
| Megvalósítás : | 2019 – 2021 évek |
| Besorolás : | kötelező |

Vámosmikolai központi telepen konyhai elektromos sütő, szeletelő gép, 150 l gázüzemű ételfőző üst, nagykonyhai robotgép, hűtőszekrény, konyhai edényzet beszerzése szükséges a folyamatosan amortizálódó berendezések pótlására. Visegrádi telephelyen a folyamatosan meghibásodó hűtőszekrény, gáz főzőzsámoly cseréje szükséges.

**"A" és "B" lakóépület főbejáratának, valamint az "A" épületében fürdőszobák akadálymentesítése (7715)**

|  |  |
| --- | --- |
| 2020. évi előirányzat : | 7 500 ezer Ft |
| Projekt teljes költség : | 7 500 ezer Ft |
| Megvalósítás : | 2019 – 2020 évek |
| Besorolás : | kötelező |

Az intézményben a mozgáskorlátozott ellátottak száma folyamatosan nő. A lakóépületek jelenlegi bejárati kialakítása nem teszi lehetővé, hogy a kerekesszékes ellátottak önállóan használják. Szükséges automata fotocellás főbejárati ajtók kialakítása. Az "A" épületben káddal kialakított fürdőszobákat az ellátottak nem tudják önállóan használni, az akadálymentesítés érdekében szükséges átalakítani perem nélküli zuhanyzós kialakításúra. A kivitelezési munkák elkezdődtek, a műszaki és pénzügyi teljesítés 2020 évre húzódik át.

**Visegrádi telephely jogszabályi megfelelőséget biztosító beruházások (7795)**

|  |  |
| --- | --- |
| 2020. évi előirányzat : | 1 925 ezer Ft |
| Projekt teljes költség : | 4 800 ezer Ft |
| Megvalósítás : | 2019 – 2020 évek |
| Besorolás : | kötelező |

Visegrádon az "A" épület földszintjén lévő lakószobák kisebb átalakításával a jogszabályi előírásoknak történő megfelelés céljából egy gondozási egységet szükséges kialakítani a 24 órás ápolási igényű férfi ellátottak részére. A kivitelezési munkák elkezdődtek, a műszaki és pénzügyi teljesítés 2020. évre húzódik át.

**Visegrádi telephelyen kazán csere vis maior (FE19-VISM005)**

|  |  |
| --- | --- |
| 2020. évi előirányzat : | 1 611 ezer Ft |
| Projekt teljes költség : | 1 611 ezer Ft |
| Megvalósítás : | 2019 – 2020 évek |
| Besorolás : | kötelező |

Az intézmény Visegrádi telephelyén a „C” lakóépület társalgó helyiségében kiépített 1997-es gyártású 37kW teljesítményű, nyílt égésterű kazán biztosítja az épület fűtését és melegvízellátását. A kazán fűtési üzemre történt átkapcsolása után néhány órával a CO érzékelő riasztott, így a kazánt le kellett kapcsolni. A meghibásodott automatika ideiglenes cseréjét követően is CO érzékelő újra bejelzett, a működés közben keletkező CO koncentrációja miatt, mely lakott térben életveszélyes az ott tartózkodókra nézve. A kazánt azonnal le kellett állítani, a gáz el lett zárva. A berendezés folyamatosan meghibásodik (tüzelésvezérlő panel, alaplap), mivel már rég nem gyártják a készüléket nagyon nehézkes és gazdaságtalan javítani a magas alkatrész árak miatt. A meghibásodott elemek nélkül a fűtési rendszert üzemeltetni tilos. A készülék cseréjét - mely a jelenleg érvényes jogszabályok szerint csak zárt égésterű kazánra lehet - és az ehhez szükséges új égéstermék elvezető rendszer kiépítését - az intézmény azonnal megrendelte, mivel a folyamatos üzem biztosításához a fűtési rendszer kazán működésére szükség van. A kivitelezési munkák elkezdődtek, a műszaki és pénzügyi teljesítés 2020 évre húzódik át.

**Székhelyen villámcsapás miatt meghibásodott eszközök pótlása vis maior (FE19-VISM006)**

|  |  |
| --- | --- |
| 2020. évi előirányzat : | 361 ezer Ft |
| Projekt teljes költség : | 838 ezer Ft |
| Megvalósítás : | 2019. év |
| Besorolás : | kötelező |

Az intézmény Vámosmikolai telephelyén 2019. július 31-én az elektromos hálózatot ért villámcsapás következtében keletkezett túláram a központi tűzjelző berendezésben, a telefonos hálózatban, az elektromos kapunyitó motorban, a számítógépes hálózatban, valamint a számítógépekben okozott jelentős károkat. Az intézmény vis maior esemény elhárítására igényli a biztosító által ki nem fizetett összeget. A pénzügyi teljesítés 2020 évre húzódik át.

**Fővárosi Önkormányzat Budapesti Módszertani Szociális Központ és intézményei**

**Kőbányai úti telephelyen gázkazánok cseréje (7728)**

|  |  |
| --- | --- |
| 2020. évi előirányzat : | 24 750 ezer Ft |
| Projekt teljes költség : | 24 750 ezer Ft |
| Megvalósítás : | 2019 – 2020 évek |
| Besorolás : | kötelező |

A telephely három épületét ellátó 23-25 éves kazánok cseréje szükséges a biztonságos és gazdaságos üzemeltetés érdekében. A feladat előkészítése 2019. évben megtörtént, a megvalósítás és pénzügyi kifizetés 2020. évben realizálódik.

**Kálvária utcai telephelyen gázkazánok cseréje (7729)**

|  |  |
| --- | --- |
| 2020. évi előirányzat : | 24 200 ezer Ft |
| Projekt teljes költség : | 24 200 ezer Ft |
| Megvalósítás : | 2019 – 2020 évek |
| Besorolás : | kötelező |

A telephely épületét ellátó több mint 40 éves Komfort típusú kazánjának a cseréje szükséges a biztonságos és gazdaságos üzemeltetés érdekében. A feladat előkészítése 2019. évben megtörtént, a megvalósítás és pénzügyi kifizetés 2020. évben realizálódik.

**A BMSZKI telephelyein biztonsági rendszerek bővítése, telepítése (7721)**

|  |  |
| --- | --- |
| 2020. évi előirányzat : | 3 571 ezer Ft |
| Projekt teljes költség : | 9 000 ezer Ft |
| Megvalósítás : | 2019 – 2021 évek |
| Besorolás : | kötelező |

A BMSZKI telephelyein az ügyfelek, az ellátottak és a dolgozók biztonsága, illetve az anyagi javak és a közvagyon védelme érdekében szükséges a meglévő biztonsági kamera rendszerek bővítése és új rendszerek (elsősorban biztonsági kamerák, felvétel rögzítő egységek, működtető szoftverek) telepítése.

A feladat 3 év alatt valósul meg, évenkénti bruttó 3 millió Ft-os bontásban.

A 2019. évi előirányzat áttervezésre került 571 ezer Ft értékben, mely a 2020. évi ütemmel együtt tárgyévben felhasználásra kerül.

**BMSZKI, Aszódi úti telephely akadálymentesítés (FE19-TAM09)**

|  |  |
| --- | --- |
| 2020. évi előirányzat : | 12 000 ezer Ft |
| Projekt teljes költség : | 12 000 ezer Ft |
| Megvalósítás : | 2019 – 2020 évek |
| Besorolás : | kötelező |

A BMSZKI jelentős mértékben részt vállal a krízisidőszak feladatainak ellátásában. Ezen előirányzatból a telephelyen 10 darab 4 fős szoba és a hozzájuk tartozó vizesblokkok átalakítása valósulhat meg, szobánként 2 mozgáskorlátozott ember (20 férőhely) elhelyezésére nyílik lehetőség.

**Mosókonyhai berendezések folyamatos cseréje (7745)**

|  |  |
| --- | --- |
| 2020. évi előirányzat : | 6 259 ezer Ft |
| Projekt teljes költség : | 30 000 ezer Ft |
| Megvalósítás : | 2019 – 2022 évek |
| Besorolás : | kötelező |

A feladat 2019-2022 évek között biztosít előirányzatot a közegészségügyi, járványügyi kockázatok csökkentése, kiküszöbölése miatt folyamatosan szükséges beszerzésekre. Ennek keretében részben a mennyiségi hiányokat pótolja, részben a cserére szoruló gépek helyett szükség szerinti sorrendben és mennyiségben minden telephelyet érintően kerülnek beszerzésre hagyományos mosógépek, centrifugák, nagy teljesítményű, folyamatos használatot elviselő félipari (ipari) mosó- és szárítógépek. A feladat megvalósítása 2019. évben megkezdődött, és ütemezetten folytatódik tárgyévben is.

**Informatikai beruházás (7799)**

|  |  |
| --- | --- |
| 2020. évi előirányzat : | 36 898 ezer Ft |
| Projekt teljes költség : | 36 898 ezer Ft |
| Megvalósítás : | 2019 – 2020 évek |
| Besorolás : | kötelező |

Az intézmény informatikai és kommunikációs rendszere elavult, nem tudja megfelelően kiszolgálni az intézmény napi feladatainak ellátását, a székhely és a telephelyek közötti elektronikus kommunikációt. Az informatikai és kommunikációs eszközök fejlesztése feltétlenül szükséges:

- az állami támogatás elszámolásához szükséges KENYSZI napi adatszolgáltatás megvalósításához;

- az intézmény által használt EcoStat integrált rendszer használatához;

- a jogszabályban foglalt kötelező időközi és éves adatszolgáltatások teljesítéséhez.

Feltétlenül szükséges 2 db szervergép beszerzése Intel Xeon Silver 4114-es processzorral, hálózati adattárolókkal, központi switchel, 2 db rendező szekrénnyel, szünetmentes tápegységgel, a számítógépekre telepítendő tűzfalakkal, licenc-el.

A 2019. évben a közbeszerzési eljárás került elindításra. A megvalósítás a 2020. évre húzódik át.

**BMSZKI, "Első befogadóhely létrehozására és finanszírozására " pályázat beruházási feladatok (FE19-PALY04)**

|  |  |
| --- | --- |
| 2020. évi előirányzat : | 12 288 ezer Ft |
| Projekt teljes költség : | 18 178 ezer Ft |
| Megvalósítás : | 2019 – 2020 évek |
| Besorolás : | önkéntes |

Az Intézmény 2019. évben a pályázat keretében három telephelyen (XIII. Dózsa György út 152, IV. Váci út 102, és X. Előd utca 9. - Bánya utca 37.) valósított meg telefon és informatikai hálózat kiépítést, kamera hálózat bővítést, szeparált zuhanyzó építést, mozgáskorlátozottak számára használható járda építést és kapu átalakítást. A feladat megvalósítása 2020. évben folytatódik.

**Köznevelési feladatok**

***Céljelleggel támogatott intézményi beruházások***

**Mozaik Gazdasági Szervezet**

**Vakok Óvodája Általános Iskolája óvoda épület külső lift építése (7170)**

|  |  |  |
| --- | --- | --- |
| 2020. évi előirányzat : | | 132 394 ezer Ft |
| Projekt teljes költség : | | 138 500 ezer Ft |
| Megvalósítás : | 2017 - 2020 évek | |
| Besorolás : | | kötelező |

A beérkezett ajánlatok alapján a rendelkezésre álló forrásból nem volt megvalósítható a beruházás, ezért a támogatást 50 millió Ft-tal meg kellett emelni 2018 évben. Több eredménytelen közbeszerzési eljárást követően új közbeszerzés eljárás van folyamatban. 2020 évben a teljes feladat műszaki tartalmát és a kapcsolódó műszaki ellenőri és közbeszerzési feladatokat kívánjuk megvalósítani.

**Üdülők, táborhelyek beruházási feladatok (7530)**

|  |  |
| --- | --- |
| 2020. évi előirányzat : | 1 874 ezer Ft |
| Projekt teljes költség : | 3 900 ezer Ft |
| Megvalósítás : | 2017 – 2020 évek |
| Besorolás : | kötelező |

A Szervezet három táborhelyen (Pilisszántó, Szabadszállás, Verőce) valósít meg szükséges beruházásokat az ellátási körülmények javítása érdekében.

**Iskola kapun kívüli programokhoz kisértékű tárgyi eszköz beszerzés (FE18-PALY03)**

|  |  |  |
| --- | --- | --- |
| 2020. évi előirányzat : | | 1 759 ezer Ft |
| Projekt teljes költség : | | 3 500 ezer Ft |
| Megvalósítás : | 2018 – 2020 évek | |
| Besorolás : | | kötelező |

Az Iskolakapunk kívüli programokhoz (IKP) bútorok, eszközök, berendezések beszerzése a meglévő eszközök, berendezések műszaki állapota illetve hiánya miatt szükséges. A beszerzés áthúzódik 2020 évre.

**Fővárosi Önkormányzat Óvodája**

**Bútorzat csere valamint eszköz és játék beszerzés (7663)**

|  |  |  |
| --- | --- | --- |
| 2020. évi előirányzat : | | 1 050 ezer Ft |
| Projekt teljes költség : | | 12 150 ezer Ft |
| Megvalósítás : | 2018 – 2019 évek | |
| Besorolás : | | kötelező |

A feladat tartalma csoportszobák, gyermeköltözők bútorainak cseréje, valamint számítógép csere és nyomtató beszerzése, vizuális eszközök és szabad- és fejlesztőjáték eszközök beszerzése. A beszerzések 2019-ben megvalósultak, a bútorok utolsó számlájának pénzügyi rendezése történik meg 2020-ban.

**Szakmai eszközök, berendezések beszerzése (7757)**

|  |  |  |
| --- | --- | --- |
| 2020. évi előirányzat : | | 758 ezer Ft |
| Projekt teljes költség : | | 900 ezer Ft |
| Megvalósítás : | 2019 – 2020 évek | |
| Besorolás : | | kötelező |

Foglalkoztatási és vizuális eszközök, szabad- és fejlesztőjátékok beszerzése folyamatban van. A feladat megvalósítás áthúzódik a 2020. évre.

**Cseppkő Óvoda**

**Óvodai eszközök beszerzése (7761)**

|  |  |  |
| --- | --- | --- |
| 2020. évi előirányzat : | | 5 005 ezer Ft |
| Projekt teljes költség : | | 6 320 ezer Ft |
| Megvalósítás : | 2019 – 2020 évek | |
| Besorolás : | | kötelező |

A csoportszobákban található szekrénysorok 25 évesek, javításuk már nehezen megoldható, a gyermekek számára balesetveszélyesek. Cseréjük folyamatosan szükséges. A csoportszobai gyermek asztalok, székek erősen elhasználódtak, folyamatosan megvalósuló cseréjükre szükség van. A meglévő tornaszerek: padok, zsámolyok, bordásfalak, egyensúlyozó eszközök 15-20 évesek, cseréjük a biztonságos mozgásfejlesztés miatt váltak szükségessé.

2019-ben az ovi négy csoportjából egyben megtörténtek a bútor cserék, 2020-ban a többi három csoportszobában kerülnek beszerzésre bútorok, illetve eszközök.

**Fővárosi Roma Oktatási és Kulturális Központ**

**Napház kazáncsere és kémény bélelése (7787)**

|  |  |  |
| --- | --- | --- |
| 2020. évi előirányzat : | | 3 500 ezer Ft |
| Projekt teljes költség : | | 3 500 ezer Ft |
| Megvalósítás : | 2019 – 2020 évek | |
| Besorolás : | | kötelező |

A FROKK Napház telephelyén a Katasztrófavédelmi Igazgatóság előírta a kéménybélelés elvégzését. Szükséges kb. 37 m kéménybélelés mellett, a jelenlegi elavult, megbízhatatlan műszaki állapotú, nyílt égésterű kazán lecserélése modern, zárt égésterű, kondenzációs kazánra kb. 10 m légbeszívási lehetőség kiépítésével. A 2019. évben megtörtént kivitelező kiválasztása és a szerződés megkötésre került. A feladat megvalósítás áthúzódik a 2020. évre.

**Deák17 Gyermek és Ifjúsági Művészeti Galéria**

**Kisértékű tárgyi eszközök beszerzése (7752)**

|  |  |  |
| --- | --- | --- |
| 2020. évi előirányzat : | | 76 ezer Ft |
| Projekt teljes költség : | | 500 ezer Ft |
| Megvalósítás : | 2019 – 2020 évek | |
| Besorolás : | | kötelező |

Az üzemeltetéshez elengedhetetlenül szükséges kisértékű tárgyi eszközök év közben történő, a felmerülő igény szerinti folyamatos beszerzése A feladat a 2019. évben megvalósult, a pénzügyi teljesítés húzódik át a 2020. évre.

**Kulturális Feladatok**

***Önkormányzati feladatok***

**Thália Színház Nonprofit Kft.**

**Thália Színház Nonprofit Kft. Rekonstrukció II. ütem (7499)**

|  |  |
| --- | --- |
| 2020. évi előirányzat : | 46 195 ezer Ft |
| Projekt teljes költség : | 400 000 ezer Ft |
| Megvalósítás : | 2017 – 2020 évek |
| Besorolás : | kötelező |

A Mikroszkóp Színpad korábbi befogadóképessége mindössze 200 fő volt. Kényszermegoldások egész sora övezte az egész területet. A színház vezetősége az alapvető rendezési elveken túlmenően fontos kritériumként jelölte meg, hogy a Thália Színház mellett a Mikroszkóp Színpad megtartsa színházi funkcióját, de igény esetén nézőtere úgy legyen átalakítható, hogy a terem padozata vízszintessé alakul, és így összekapcsolódhasson az előcsarnok résszel, vagy esetenként a Thália Színház előcsarnokával.

A Thália Színház Nonprofit Kft. 2012 júniusában elkészíttette a Mikroszkóp Színpad átalakításának koncepció tervét.

A 2016 évben elkészült az építési engedélyezési tervdokumentáció, amelyre az Építési Hatóság BP-05/07/03191-19/2016 számon az építési engedélyt megadta.

A 2017 évben elkezdődött a megvalósítás.

A 2018 évben a kiviteli tervek pénzügyi rendezése megtörtént, valamint jelentős színpadtechnikai (fény és hangtechnika berendezés) beszerzés történt.

A 2019 évben a műszaki ellenőrzés, kivitelezés lebonyolítása, informatikai eszközök beszerzése, és egyéb kivitelezéshez kapcsolódó munkák elvégzése történt meg.

A 2020. év első negyedévére az elvégzett munkák és beszerzések pénzügyi rendezése húzódik át.

**Új Színház Nonprofit Kft.**

**Fűtési rendszerének átalakítása (7447)**

|  |  |
| --- | --- |
| 2020. évi előirányzat : | 3 385 ezer Ft |
| Projekt teljes költség : | 79 000 ezer Ft |
| Megvalósítás : | 2017 – 2020 évek |
| Besorolás : | kötelező |

A kazánház felújítása elkészült, a pénzügyi elszámolása 2018 évben történt meg. A fennmaradó előirányzatból a csatlakozó légtechnikai berendezések (motoros szelepek, ventilátorok, befúvó-és elszívó motorok, levegőszűrő rendszer) korszerűsítése, átalakítása cseréje is szükséges a Színház működésének biztosítása érdekében. Ennek kivitelezése 2020. év nyári évadszünetben lehetséges.

**Örkény István Színház Nonprofit Kft.**

**Örkény István Színház akadálymentes lift kialakítása (7573)**

|  |  |
| --- | --- |
| 2020. évi előirányzat : | 298 ezer Ft |
| Projekt teljes költség : | 17 700 ezer Ft |
| Megvalósítás : | 2017 – 2020 évek |
| Besorolás : | kötelező |

A Színházban megoldatlan probléma volt a mozgássérültek közlekedése. A nézőtérre az utcáról a legrövidebb út harminc lépcsőn át vezetett. Az épület adottságai miatt lépcső- lift nem volt felszerelhető, így a kerekesszékes nézőket korábban ölben vitték fel a nézőtérre. Nélkülözhetetlen volt a mozgássérült lift kialakítása. A 2018. évben a tervezési folyamat elindult, az előleg kifizetése történt meg. A 2019. évben a helyszíni szerelés a járulékos munkákkal történt meg. A 2020. év első negyedévére az üzembe helyezés, a hatósági átadás és ezek pénzügyi rendezése húzódik át.

**Kolibri Színház**

**Új játszóhely vásárlása (FE19-KOLIBRI)**

|  |  |
| --- | --- |
| 2020. évi előirányzat : | 32 000 ezer Ft |
| Projekt teljes költség : | 32 000 ezer Ft |
| Megvalósítás : | 2019 – 2020 évek |
| Besorolás : | kötelező |

A Kolibri Színház Pince játszóhelye rendkívül rossz állapotban van, az ingatlan felújítását nem érdemes elvégezni. A Színház talált egy alkalmas játszóhelyet a VI. kerület Weiner Leo utcában, melynek megvételét a Főváros Közgyűlés 2019-ben jóváhagyta. Az adásvételi szerződés 2020. évben kerül aláírásra.

**Enviroduna Kft.**

**Fánk Pannon Park Projekt koordinációja**

|  |  |
| --- | --- |
| 2020. évi előirányzat : | 115 368 ezer Ft |
| Projekt teljes költség : | 241 300 ezer Ft |
| Megvalósítás : | 2017 – 2020 évek |
| Besorolás : | kötelező |

2017. december 11-én a Fővárosi Önkormányzat és az ENVIRODUNA Kft. között megállapodás született a Fővárosi Állat- és Növénykert Pannon Park Projekt megvalósításával összefüggő szervezési/koordinációs, mérnöki, jogi feladatok ellátására, felügyeletére.

**Kulturális feladatok**

***Céljelleggel támogatott intézményi feladatok***

**Fővárosi Szabó Ervin Könyvtár**

**Állománygyarapítás, dokumentumvédelem, informatikai beszerzések (7493)**

|  |  |
| --- | --- |
| 2020. évi előirányzat : | 4 971 ezer Ft |
| Projekt teljes költség : | 105 000 ezer Ft |
| Megvalósítás : | 2017 – 2020 évek |
| Besorolás : | kötelező |

Az intézmény az előző években folyamatosan gyarapította könyvtárállományát. 2020. évben is folytatódik a meglévő állomány hiányosságainak pótlása és az új kiadványok beszerzése.

**VI. kerületi új tagkönyvtár létesítése (7495)**

|  |  |
| --- | --- |
| 2020. évi előirányzat : | 360 600 ezer Ft |
| Projekt teljes költség : | 387 000 ezer Ft |
| Megvalósítás : | 2017 – 2020 évek |
| Besorolás : | kötelező |

A Szabó Ervin Könyvtár két egymáshoz közel eső kerületi tagkönyvtárát kívánja integrálni egy nagyobb alapterületű ingatlan rekonstrukciója keretében. Az ingatlancsere keretében megszerzett helyiség teljekörű rekonstrukciójával új tagkönyvtár létesítése történik mintegy 720 m2 alapterületen. 2017-ben a tervezési munkák lezárultak, 2018-ban a kivitelezés közbeszerzési eljárását indították el, 2019. év végén szerződést kötöttek a kivitelezővel. A kivitelezés elkezdődött, a befejezése szerződés szerint 2020. év végén várható.

**Fiókkönyvtárak informatikai fejlesztése (7724)**

|  |  |  |
| --- | --- | --- |
| 2020. évi előirányzat : | | 25 000 ezer Ft |
| Projekt teljes költség : | | 25 000 ezer Ft |
| Megvalósítás : | 2019 – 2020 évek | |
| Besorolás : | | kötelező |

A folyamatos működés biztosítása érdekében az elavult informatikai eszközök cseréje, az elavult RFID alapú dokumentum védelmi rendszer felújítása. Olvasói foglalkozásokhoz mobil informatikai eszközök (tabletek) beszerzése. A 2019. év decemberében az Intézmény elindította a közbeszerzési eljárást. A 2020. évre a közbeszerzési eljárás befejezése, a szerződéskötés és a megvalósítás húzódik át.

**FSZEK XI. kerületi tagkönyvtár kialakításának előkészítése (FE19-TAM05)**

|  |  |  |
| --- | --- | --- |
| 2020. évi előirányzat : | | 13 500 ezer Ft |
| Projekt teljes költség : | | 17 145 ezer Ft |
| Megvalósítás : | 2019 – 2020 évek | |
| Besorolás : | | kötelező |

A Szabó Ervin Könyvtár XI. kerület Etele úti telephelyének kiváltása vált szükségessé, mert a Könyvtár társasházi épületben működik a BMK-val közösen. Az új telephely a XI. kerület Keveháza utcában kerül kialakításra.

**Bajáki e. u-i fiókkönyvtár rekonstrukciója "önrész"**

|  |  |  |
| --- | --- | --- |
| 2020. évi előirányzat : | | 150 000 ezer Ft |
| Projekt teljes költség : | | 150 000 ezer Ft |
| Megvalósítás : | 2019 – 2020 évek | |
| Besorolás : | | kötelező |

A Magyar Kormány 2017. évben döntött arról, hogy a III. kerületi Önkormányzat fejlesztési feladatainak támogatása céljából 100,0 millió Forinttal támogatja a kerületi közterületek fejlesztését, valamint a Fővárosi Szabó Ervin Könyvtár Bajáki Elemér utcai fiókkönyvtárának rekonstrukcióját. A rekonstrukció érinti a Fővárosi Önkormányzat tulajdonában lévő épületrészt, ezért szükséges önrész biztosítása is a feladat végrehajtására, mely a 2020. évi előirányzat összege.

**Budapesti Művelődési Központ**

**BMK új székhely kialakításának előkészítése (FE19-TAM06)**

|  |  |
| --- | --- |
| 2020. évi előirányzat : | 6 500 ezer Ft |
| Projekt teljes költség : | 8 255 ezer Ft |
| Megvalósítás : | 2019 – 2020 évek |
| Besorolás : | kötelező |

A Budapest Művelődési Központ XI. kerület Etele úti telephelyének kiváltása vált szükségessé, mert a Könyvtár társasházi épületben működik a Szabó Ervin Könyvtárral közösen. Az új telephely a VI. kerület Kertész utcában kerül kialakításra.

**BMK eszközpark cseréje (7366)**

|  |  |
| --- | --- |
| 2020. évi előirányzat : | 6 277 ezer Ft |
| Projekt teljes költség : | 12 000 ezer Ft |
| Megvalósítás : | 2017 – 2020 évek |
| Besorolás : | kötelező |

A feladat lehetőséget ad az elavult számítógépek, a kiegészítő perifériák és a hangtechnikai berendezések cseréjére, melyre 2017. évben kifizetés nem történt, 2018. évben a beszerzések előkészítésre (árajánlatok, szerződéskötés) kerültek, pénzügyi kifizetés nem történt. A megvalósítás 2019. évben megkezdődött, pénzügyi teljesítés történt. A beszerzések 2020. évben tovább folytatódnak.

**Budapesti Történeti Múzeum**

**Kiscelli Múzeumának fejlesztése, engedélyezési és kiviteli tervek készítése (7206)**

|  |  |
| --- | --- |
| 2020. évi előirányzat : | 4 260 ezer Ft |
| Projekt teljes költség : | 38 853 ezer Ft |
| Megvalósítás : | 2016 – 2020 évek |
| Besorolás : | kötelező |

Elkészült a barokk épületben kialakítandó vendégfogadó előcsarnok kiviteli terve, melyek kialakításához az örökségvédelmi engedély már rendelkezésre állt. A további múzeumi bemutatóterek, bővítések tervezési és engedélyezési munkái áthúzódnak 2020. évre.

**Aquincumi múzeum kerítés rekonstrukció (7181)**

|  |  |
| --- | --- |
| 2020. évi előirányzat : | 20 838 ezer Ft |
| Projekt teljes költség : | 75 625 ezer Ft |
| Megvalósítás : | 2016 – 2020 évek |
| Besorolás : | kötelező |

A BTM Aquincumi Múzeum jelenlegi kerítése helyén a romterületet bemutató sétány, információs felület kialakítása. A Szentendrei út mentén húzódó kerítés elöregedett, javíthatatlan, balesetveszélyes. A 2018 évi költségekből valósult meg a kerítés több lépcsős tervezése, melynek időigénye megnőtt a terület tulajdonviszonyainak tisztázása és tulajdonosi hozzájárulások beszerzésének időtartamával.

A BTM által konzorciumi tagként, Óbuda - Békásmegyer Önkormányzatának vezetésével benyújtandó VEKOP 4.1.2.17. pályázatból tervezik megvalósítani a Múzeum új arculataként megjelenő kerítés teljeskörű átépítését, és a romkerti díszkivilágítást mellyel a tervezett kerítéshez tartozó információs felületek használhatók, értelmezhetők lesznek. A VEKOP pályázat a kiállítási terek, területek hálózatosodását támogatja, így az Aquincumi Múzeum kerítésén túl egyéb helyszínek bevonása is szükséges a projektbe. Az óbudai (katonai) amfiteátrum díszkivilágításának kivitelezése és a római limes budapesti szakaszával foglalkozó állandó kiállítás készül az Aquincumi Múzeum alagsori Élményterében (virtuális elemekkel kiegészülve) a pályázati forrásból. Az előirányzat a pályázati elemek tervezési költségeire biztosította a fedezetet 2019 évben. A kiviteli tervek elkészültek, kifizetésre kerültek. A feladaton még rendelkezésre álló összegből a VEKOP pályázat projektelemeinek tervezésére és a balesetveszélyes állapotban lévő kerítésszakaszok cseréjére kerül sor.

**Muzeális intézmények szakmai támogatása (BTM Középkori palota kiállításának világítás korszerűsítése) (FE18-PALY04)**

|  |  |  |
| --- | --- | --- |
| 2020. évi előirányzat : | | 200 ezer Ft |
| Projekt teljes költség : | | 3 420 ezer Ft |
| Megvalósítás : | 2018 – 2020 évek | |
| Besorolás : | | kötelező |

Elkészült a középkori palotában az Albrecht-pince és a jégverem felújított kiállítás műtárgyakat világító lámpáinak tervezése, beszerzése. A számla benyújtásra és rendezésre került. A feladaton még rendelkezésre álló előirányzatot az intézmény 2020 évben a kiállítás újranyitásával kapcsolatos feladatokra használja fel.

**Járásszékhely múzeumok szakmai támogatása (számítástechnikai eszközök beszerzése) (FE18-PALY05)**

|  |  |  |
| --- | --- | --- |
| 2020. évi előirányzat : | | 542 ezer Ft |
| Projekt teljes költség : | | 1 850 ezer Ft |
| Megvalósítás : | 2018 – 2020 évek | |
| Besorolás : | | kötelező |

A számítástechnikai beszerzések egy része lezárult. A fennmaradó támogatás 2020. évben kerül felhasználásra.

**Szent István király szobor létesítése (7665)**

|  |  |  |
| --- | --- | --- |
| 2020. évi előirányzat : | | 9 393 ezer Ft |
| Projekt teljes költség : | | 30 000 ezer Ft |
| Megvalósítás : | 2018 - 2020 évek | |
| Besorolás : | | kötelező |

A Fővárosi Közgyűlés 136/2017. (01.25.) számú határozatával úgy döntött, hogy Szent István királyt ábrázoló szobrot helyez el a Szent István parkban, melynek avatására 2019. augusztus 20-án került volna sor. A műalkotás készítésének ideje alatt a szobor elhelyezésének helyszíne megváltozott. A szobor még nem készült el, de már történt kifizetés a művész felé. A 2020 évi előirányzat a szobor elkészülte utáni kifizetéshez szükséges.

**Budapest Galéria Lajos u-i kiállítóhely villámvédelmének kiépítése-tervezése (7723)**

|  |  |  |
| --- | --- | --- |
| 2020. évi előirányzat : | | 5 000 ezer Ft |
| Projekt teljes költség : | | 6 350 ezer Ft |
| Megvalósítás : | 2019 – 2020 évek | |
| Besorolás : | | kötelező |

A személy és vagyonvédelem megköveteli villámvédelmi rendszer kiépítését. A villámvédelem kiépítése előtt elkerülhetetlen a rossz állapotú tető javítása, illetve cseréje. A 2019. évben a feladat megvalósítása terén nem történt előrelépés. A 2020. évben a pontos műszaki tartalom meghatározása érdekében, szükséges az épület teljes helyreállításának és a villámvédelem megtervezése. Mivel a jelenlegi feladat csak a tervezésre irányul, a műszaki tartalom csökkenés miatt, a korábbi nettó 24.000 ezer Ft előirányzat csökkentése volt indokolt nettó 19.000 ezer Ft összeggel. Csak atervezést követően lehet majd konkretizálni a szükséges javítási munkák műszaki tartalmát.

**Vármúzeum Barokk Csarnok üvegtető csere és rekonstrukció I. és II. ütem (7118)**

|  |  |  |
| --- | --- | --- |
| 2020. évi előirányzat : | | 1 036 ezer Ft |
| Projekt teljes költség : | | 88 026 ezer Ft |
| Megvalósítás : | 2015 - 2020 évek | |
| Besorolás : | | kötelező |

Az üvegtető csere elkészült. A pénzügyi elszámolás 2018 évben történt meg. A tűzjelző rendszerbe történő bekötésre és a madarak elleni védelemre nettó 2 030 ezer Ft összegű többlettforrás került biztosításra. A tűzjelző rendszer bővítés elkészült 2019 évben. A madarak elleni védelem 2020 évben valósul meg.

**Budapesti Történeti Múzeum Wesselényi Miklós emléktábla (FE19-TAM03)**

|  |  |  |
| --- | --- | --- |
| 2020. évi előirányzat : | | 600 ezer Ft |
| Projekt teljes költség : | | 600 ezer Ft |
| Megvalósítás : | 2020. év | |
| Besorolás : | | kötelező |

2019. tavaszán lakossági kezdeményezésre Budapest Főváros Főpolgármestere támogatta egy feliratos emléktábla elhelyezését az Akadémia utca 1. számú épület homlokzatán, Wesselényi Miklós halálának 170 évfordulója alkalmából. A tábla átadásának tervezett időpontja 2020. április 21.

**BTM Aquincum múzeum rekonstrukciójának előkészítése (FE19-TAM07)**

|  |  |  |
| --- | --- | --- |
| 2020. évi előirányzat : | | 5 600 ezer Ft |
| Projekt teljes költség : | | 7 112 ezer Ft |
| Megvalósítás : | 2019 – 2020 évek | |
| Besorolás : | | kötelező |

A felújítás első ütemeként a kiállítóépület rekonstrukciójához szükséges Vázlatterv elkészítésre, kiválasztásra került a tervező cég. A tervezési munka áthúzódik 2020 évre. Kifizetés nem történt.

**BTM A Vármúzeumi "Buda-a királyi méltóság széke és trónusa" című állandó kiállításának installációja, korszerűsítése (Gótikus terem előtere) (FE19-TAM10)**

|  |  |  |
| --- | --- | --- |
| 2020. évi előirányzat : | | 2 000 ezer Ft |
| Projekt teljes költség : | | 2 540 ezer Ft |
| Megvalósítás : | 2019 – 2020 évek | |
| Besorolás : | | kötelező |

Az emberi erőforrások minisztere – a belügyminiszterrel és a nemzetgazdasági miniszterrel egyetértésben – pályázatot hirdetett a Magyarország 2019. évi központi költségvetéséről szóló 2018. évi  L. törvény 3. melléklet II. 4. c) pont szerint  a Muzeális intézmények szakmai támogatása (Kubinyi Ágoston Program) céljára

A Fővárosi Önkormányzat mint a Budapesti Történeti Múzeumnak (továbbiakban BTM) fenntartója, benyújtotta kérelmét  „Buda – a királyi méltóság széke és trónusa” címmel, a Budapesti Történeti Múzeum középkori királyi palota megújuló kiállítása – reneszánsz terem, gótikus terem és előtere megújítására. A pályázat szakmai programját a BTM készítette, a támogatás végfelhasználójaként szintén az intézmény került megjelölésre. A támogatásból megvalósul többek között: új vitrinek létrehozása, teljes belső kialakítással, tárgyfeliratok és tablók, grafikai munkák (szövegek, rajzok) valamint járulékos építőipari munkaként festés.

**BTM-Budapest Galéria Háború(k)ban megerőszakolt nők emlékműve**

|  |  |  |
| --- | --- | --- |
| 2020. évi előirányzat : | | 5 000 ezer Ft |
| Projekt teljes költség : | | 30 000 ezer Ft |
| Megvalósítás : | 2020 - 2022 évek | |
| Besorolás : | | kötelező |

A Fővárosi Közgyűlés határozatban döntött arról, hogy emlékművet állít a Háborúkban megerőszakolt áldozatoknak. A téma kényessége miatt a feladat végrehajtása, a megfelelő helyszín kiválasztása alapos előkészítést igényel. Ezek a feladatok 2020. évre ütemezettek. Az előkészítési feladatokhoz kapcsolódóan a BTM - Budapest Galéria a megfelelő alkotás kiválasztása érdekében nyílt pályázatot ír ki a tervezett ütemezés szerint 2020 év vége – 2021. év elején, amelyet szakértő zsűri bírál el, pályadíjak kerülnek kiosztásra. A mű kiválasztása 2021. év első felében várható. A kiválasztott mű 1:1 modelljének elkészítése 2021. évre ütemezett. A mű avatása 2022. év első felére tervezett.

**Bartók Béla Emlékház**

**Az Emlékház kiállítási koncepciója megújításának I. üteme, zenehallgatási és állomások létesítése, interaktív eszközök beépítésével (FE18-BARTOK)**

|  |  |  |
| --- | --- | --- |
| 2020. évi előirányzat : | | 4 878 ezer Ft |
| Projekt teljes költség : | | 8 937 ezer Ft |
| Megvalósítás : | 2018 – 2020 évek | |
| Besorolás : | | kötelező |

Az előirányzat lehetőséget ad az Intézmény részére érdekes bemutatók megtartására. Az ehhez szükséges berendezési tárgyak beszerzése, film készítés, szerelési munkák 2019. évben megkezdődtek. A megvalósítás 2020. évben folytatódik.

**Bartók Béla Emlékház, Nagyformátumú érintőképernyős kijelző beszerzése (FE18-TAM04)**

|  |  |  |
| --- | --- | --- |
| 2020. évi előirányzat : | | 1 195 ezer Ft |
| Projekt teljes költség : | | 1 518 ezer Ft |
| Megvalósítás : | 2019 – 2020 évek | |
| Besorolás : | | kötelező |

A feladat előkészítése megkezdődött, a beszerzés 2020. évben megvalósul.

**Budapest Főváros Levéltára**

**Raktárkapacitás bővítése (7190)**

|  |  |
| --- | --- |
| 2020. évi előirányzat : | 29 046 ezer Ft |
| Projekt teljes költség : | 154 842 ezer Ft |
| Megvalósítás : | 2016 – 2022 évek |
| Besorolás : | kötelező |

Irattári polcok beszerzése, felépítése - ezzel a beruházással lehetővé válik Levéltári tv. előírásai szerinti iratátvételi kötelezettségek folyamatos biztosítása 2024. évig. A 2019 évi ütem elkészült, pénzügyi rendezése megtörtént. A feladat 2020. évben tovább folytatódik.

**Budapest Főváros Levéltára E-levéltári archiváló rendszer megújítása, cseréje (7730)**

|  |  |  |
| --- | --- | --- |
| 2020. évi előirányzat : | | 5 390 ezer Ft |
| Projekt teljes költség : | | 53 000 ezer Ft |
| Megvalósítás : | 2019 – 2020 évek | |
| Besorolás : | | kötelező |

Az elektronikus levéltári rendszer hardver elemei fizikailag az évtized végére elavulnak. A szoftver és hardver elemek együttműködése csak akkor biztosított, ha egyazon platformon működnek. Az 1995. évi LXVI. tv. alapján és "az elektronikus formában tárolt iratok közlevéltári átvételének eljárásrendjéről és műszaki követelményeiről" szóló 34/2016. (XI. 30.) EMMI rendelet alapján az elektronikus iratok levéltári átvétele jogszabályi előírás, a rendszer folyamatos működőképességét fenn kell tartani az EKOP projekt fenntartási időszakán túl is.

A feladat egyre növekvő, hisz "az elektronikus ügyintézés és a bizalmi szolgáltatások általános szabályairól 2015. évi CCXXII. törvény 108. § (1) bekezdése alapján az elektronikus ügyintézésre kötelezett szervezetek 2018. január 1. napjától kötelesek az ügyek elektronikus intézését az E-ügyintézési tv.-ben meghatározottak szerint biztosítani. Az Eütv. hatálya az önkormányzatokra is kiterjed, így egyre nagyobb mértékben keletkeznek elektronikus iratok, melyek maradandó értékű részének hosszú távú megőrzését is biztosítani kell.

A tervek szerint egyes hivatalok, valamint az ügyfelek a KAB-on keresztül hivatali kapun adhatják majd be 2019 évtől megkereséseiket a levéltárba. A BFL rendelkezik hivatali kapuval, melyen keresztül a kérések beérkezhetnek, azaz fel kell készülni erre is.

Az eszközök gyártói életciklusa kifutóban van. A rendszer megújítása a folyamatos biztonságos működés érdekében nem elodázható. A rendszer megújítására a Silicon Zrt.-tól 2018. augusztusában megrendelt tanulmány alapján került sor. A hardver és szoftver eszközök szállítása és beüzemelése megtörtént 2019. évben. Az elvégzendő migrációs és egyéb rendszerintegrációs szolgáltatások, tesztelések 2020. évben befejeződnek.

**Fővárosi Állat- és Növénykert**

**Pannon Park fejlesztése (6719)**

|  |  |
| --- | --- |
| 2020. évi előirányzat : | 16 144 362 ezer Ft |
| Projekt teljes költség : | 44 025 076 ezer Ft |
| Megvalósítás : | 2013 – 2020 évek |
| Besorolás : | kötelező |

A volt vidámparki terület (kb. 5 ha) átalakítása a miocén kori (kb. 7-10 millió évvel ezelőtt) pannon élővilág megelevenítésével. Európa legnagyobb biodómjának létesítése (kb. 17.500 m2 alapterületen), benne a Pannon-tenger Akváriummal, a Pannon Ősvadonnal és a Látogatóközponttal. Állami támogatással megvalósuló feladat. A kivitelezés 75%-os készültségű. Az elkészült szerkezet gépészete (a szellőzés, fűtés, víz, elektromos, csatorna, nagynyomású tisztító rendszer), a kifutók medencéi készültek, illetve folyamatosan készülnek el.

**Elefántház rekonstrukció (7390)**

|  |  |
| --- | --- |
| 2020. évi előirányzat : | 100 441 ezer Ft |
| Projekt teljes költség : | 350 000 ezer Ft |
| Megvalósítás : | 2017 – 2020 évek |
| Besorolás : | kötelező |

A feladat 2017. évben kezdődött, a tervezett ütemezés szerint halad, a műemlék épület Zsolnay kerámia cserép fedése egyedi kivitelezésű, ami nehezíti a megvalósítást.

**Nagyszikla héjazat rekonstrukció (7397)**

|  |  |
| --- | --- |
| 2020. évi előirányzat : | 40 000 ezer Ft |
| Projekt teljes költség : | 240 000 ezer Ft |
| Megvalósítás : | 2017 – 2022 évek |
| Besorolás : | kötelező |

A Nagyszikla vasbeton héjazat és elektromos hálózat rekonstrukciója 2014-2015-ben elkezdődött, 2016-ban elmaradt. A munkálatokat szükséges folytatni mert baleset veszélyesek lehetnek a lehulló héjazat darabok. 3.900m2 műszikla felület kéregbontása, vízszigetelése és újrakérgezése. 958m2 új műszikla építése. Elektromos hálózat cseréje, valamint azok járulékos munkáinak elvégzése. A kivitelezés 2017-ben elkezdődött, ütemezetten halad 2022-ig.

**FÁNK Hermina Garázs tevezése, megvalósítása (7557)**

|  |  |  |
| --- | --- | --- |
| 2020. évi előirányzat : | | 171 900 ezer Ft |
| Projekt teljes költség : | | 173 000 ezer Ft |
| Megvalósítás : | 2017 – 2020 évek | |
| Besorolás : | | kötelező |

A Kormány által biztosított 173 millió forintot a feladat okirata tartalmazza. A tervezési keret felhasználása a Támogatói okirat alapján 2019. december 31. napja.

A Belügyminisztérium felé kezdeményezésre került a keret felhasználhatóságának egy évvel történő meghosszabbítása, az államháztartásról szóló 2011. évi CXCV. törvény 52/A § (3) bekezdésére hivatkozással. A 2019.10.08-i válaszban tájékoztatták a Fővárost, hogy a kérelem elbírálása, illetve a szükséges intézkedések megtétele folyamatban van. A tervező kiválasztására vonatkozó közbeszerzés előkészítése megtörtént 2019. év végére. A támogatás felhasználására jogszerűen nincs lehetőség 2020. évben.

**Sport feladatok**

**Márton út 25. számon található sportpálya fejlesztése, előkészítés (7687)**

|  |  |  |
| --- | --- | --- |
| 2020. évi előirányzat : | | 171 209 ezer Ft |
| Projekt teljes költség : | | 176 000 ezer Ft |
| Megvalósítás : | 2019 – 2020 évek | |
| Besorolás : | | önkéntes |

Az ingatlanon labdarúgópályák és egyéb felépítmények megvalósítását az MLSZ-szel kötött Együttműködési megállapodás alapján a Budapest Pályafejlesztési Programot 90%-ban állami-, 10%-ban pedig a pályák tulajdonosától származó támogatás finanszírozza. Az MLSZ a fejlesztések megvalósítása során kizárólag a pályákat és az öltöző épületet építteti meg. A fejlesztés előkészítésével kapcsolatos feladatok az önkormányzatot terhelik. A rossz állapotban lévő telepen szükséges bontási és előkészítési munkák, illetve a megépülő felépítmények közmű ellátásának biztosítása, megközelítésének kialakítása az ingatlan tulajdonosának feladata. A folyamatban lévő tervezés során elkészült az előkészítési munkák árazott tervezői költségvetése (bruttó 227,692 millió Ft, mely alapján a közbeszerzés indításához nincs meg a szükséges fedezet.

**Közlekedési feladatok**

***Önkormányzati feladatok***

**XIX-XX., Nagykőrösi út menti lakóterületek zaj elleni védelme (6078)**

|  |  |
| --- | --- |
| 2020. évi előirányzat : | 1 587 ezer Ft |
| Projekt teljes költség : | 958 537 ezer Ft |
| Megvalósítás : | 2009 – 2018 évek |
| Besorolás : | kötelező |

A kivitelezési munkálatok elkészültek peres eljárás van folyamatban.

**M3 metróvonal infrastruktúra rekonstrukció projekt megvalósításához szükséges közműkiváltásokkal összefüggésben felmerülő, nem elszámolható költségekhez szükséges forrás biztosítása (7574)**

|  |  |
| --- | --- |
| 2020. évi előirányzat : | 18 823 ezer Ft |
| Projekt teljes költség : | 50 000 ezer Ft |
| Megvalósítás : | 2018 – 2022 évek |
| Besorolás : | kötelező |

Az Innovációs és Technológiai Minisztérium és a BKV Zrt. között 2019. október 16. napján harmadik alkalommal is módosításra került Támogatási Szerződésben foglaltak alapján „az M3 metróvonal infrastruktúra rekonstrukciója” projekt fizikai befejezésének tervezett napja 2023. március 31. Tekintettel arra, hogy a teljes rekonstrukció 2022. december 31-ig befejeződhet és várhatóan csak a felszíni buszpótlás helyreállítási munkái tartanak 2023. március 31-ig, az érinett közműkiváltásoknak meg kell valósulniuk a rekonstrukció befejezése – 2022. december 31. - előtt.

**4. sz. metró (1.szakasz alapprojekt+1. szakasz kapcsolódó beruházás) KÖZOP előleg állományváltozással**

|  |  |
| --- | --- |
| 2020. évi előirányzat : | 2 114 038 ezer Ft |
| Projekt teljes költség : | 417 283 447 ezer Ft |
| Megvalósítás : | 1997 – 2022 évek |
| Besorolás : | kötelező |

Az Európai Unió által támogatott projekt fizikailag megvalósult, de a projekt fenntartási kötelezettségeit és a szerződések garanciális időszakait figyelembe véve a teljes pénzügyi zárás még nem történt meg. Folyamatban vannak vállalkozók által indított választottbírósági eljárások, továbbá rendes bíróság előtti eljárások épület, zaj és rezgés károkkal, valamint közbeszerzési eljárásokkal kapcsolatban. A Támogatási Szerződés lehetővé teszi az állami kiegészítő finanszírozásnak a projekt peres ügyeinek lezárása érdekében felmerült költségekre történő felhasználását 2022. december 31-ig.

**Rákoskeresztúri buszkorridor (5764)**

|  |  |
| --- | --- |
| 2020. évi előirányzat : | 26 352 ezer Ft |
| Projekt teljes költség : | 1 325 530 ezer Ft |
| Megvalósítás : | 2008 – 2020 évek |
| Besorolás : | kötelező |

A kivitelezési munkák befejeződtek, a kiváltásra került elektromos kábelek, illetve az igénybe vett terület tulajdonjogi rendezése szükséges.

**Városok az emberekért Innovatív közlekedésfejlesztés a Dunaparton (Duna)**

|  |  |
| --- | --- |
| 2020. évi előirányzat : | 7 534 ezer Ft |
| Projekt teljes költség : | 50 977 ezer Ft |
| Megvalósítás : | 2017 – 2020 évek |
| Besorolás : | kötelező |

A projekt keretében 2018-ban létrehozásra került az ún. mobilitási labor, melynek működése során elsajátított tapasztalatok és a projekt keretében létrejött eredmények alapján 2018-ban megkezdődött 3 db mintaprojekt megtervezése. 2019-ben (május és október között) 3 db mintaprojekt valósult meg az alábbiak szerint:

* Mobilitási pont a Szent Gellért téren
* Kerékpárosbarát forgalomtechnikai beavatkozás
* Budai sétaösvény

2020. március 1. és 2020. október 31. között Infopark mobilitási hálózat négy állomását, valamint a célterületen megtalálható MOL BUBI állomások mellé több kisebb mobilitási pont (virtuális gyűjtőállomások) létrehozását és azok népszerűsítését tervezzük. A virtuális mobilitási pontok célja, a célterületen belül a mikromobilitási eszközöket használó szolgáltatások számára egy virtuális dokkoló hálózat kialakítása.

**Life HungAIRy (7770)**

|  |  |
| --- | --- |
| 2020. évi előirányzat : | 135 535 ezer Ft |
| Projekt teljes költség : | 834 906 ezer Ft |
| Megvalósítás : | 2019 – 2026 évek |
| Besorolás : | kötelező |

A LIFE IP HUNGAIRY projekt keretében az OMSZ által kidolgozott módszertan segítségével létrejön egy ún. emissziós adatbázis, mely alapján létrejövő alkalmazás a döntéshozók részére nyújthat segítséget a levegőminőségi tervekben foglalt intézkedések végrehajtása, felülvizsgálata során. Továbbá Budapest esetében 5 fő ökomenedzser a lakossági szemléletformálásban és az emissziós adatbázis létrehozásában, fenntartásában vesz részt. Ezeken felül a Főváros a BKK Zrt. szakmai bevonásával egy city logisztika (rakodási hely foglalási rendszer) témájú pilot beavatkozást is meg kíván valósítani.

**Közlekedésfejlesztési feladatok tartalékkerete**

|  |  |
| --- | --- |
| 2020. évi előirányzat : | 8 817 472 ezer Ft |
| Projekt teljes költség : | 11 264 000 ezer Ft |
| Megvalósítás : | 2020 – 2022 évek |
| Besorolás : | kötelező |

Az előirányzat az előzetesen nem látható évközben jelentkező fejlesztési feladatok megvalósításának lehetőségére biztosít keretösszeget.

**BKK megvalósításában végzett feladatok:**

**BKK Zrt. P+R rendszerű parkolók előkészítése és kivitelezése (6841)**

|  |  |
| --- | --- |
| 2020. évi előirányzat : | 431 905 ezer Ft |
| Projekt teljes költség : | 1 668 474 ezer Ft |
| Megvalósítás : | 2012 – 2021 évek |
| Besorolás : | kötelező |

A P+R rendszerű parkolók előkészítése és kivitelezése feladat az engedélyokirat szerinti ütemezésben zajlik, előreláthatólag 2020. év végén befejeződik.

2018-ig megépült Kaszásdűlő, Etele tér (DBR forrásból), Csepel, Pillangó utca, Cinkota, Hűvösvölgy, Örs vezér tér.

Az Akadémia Park P+R parkoló esetében kiegészítő tervezési és engedélyezési munkák váltak szükségessé, ezért annak kivitelezése 2019. évben még nem kezdődhetett el. A kivitelezési közbeszerzési eljárásban érkezett ajánlati árak meghaladták a rendelkezésre álló fedezetet. A szükséges többletforrás biztosításáról a 2019 májusi Közgyűlésen született döntés. A szerződéskötés a nyertes kivitelezővel megtörtént, a munkakezdésre legkorábban 2020. nyarán kerülhet sor.

**Széll Kálmán tér fejlesztése (6999)**

|  |  |
| --- | --- |
| 2020. évi előirányzat : | 20 664 ezer Ft |
| Projekt teljes költség : | 5 696 322 ezer Ft |
| Megvalósítás : | 2013 – 2020 évek |
| Besorolás : | kötelező |

A közműtársaságok számára járó kártalanítás (a tulajdonukban állt és elbontásra került műtárgyaiknak az ellentételezése) elhúzódott. Az elbontott vagyoni eszközök - a BDK LED közvilágítási hálózat, valamint a Fővárosi Csatornázási Művek közcsatorna és illemhely elbontása - maradványértékének a megtérítése 2020-ban válik esedékessé.

**Széchenyi lánchíd és kapcsolódó műtárgyak (7507)**

|  |  |
| --- | --- |
| 2020. évi előirányzat : | 11 749 035 ezer Ft |
| Projekt teljes költség : | 23 366 000 ezer Ft |
| Megvalósítás : | 2018 – 2022 évek |
| Besorolás : | kötelező |

A Fővárosi Közgyűlés 2019. májusi ülésén úgy döntött, hogy a „Széchenyi lánchíd és kapcsolódó műtárgyak” feladatot 17.366.000 ezer Ft saját forrásból és 6.000.000 ezer Ft állami támogatásból valósítja meg (összköltség: 23.366.000 ezer Ft).

A BKK, mint ajánlatkérő a Főváros meghatalmazása alapján nyílt közbeszerzési eljárást indított. A közbeszerzési eljárásban az ajánlatok bontására 2019. szeptember 23. napján került sor. A Bírálóbizottság az ajánlatok végleges értékelését 2020. január 16. napján tartott ülésén befejezte és javaslatot tett az eljárás lezárására. 2020. január 21. napján megküldték a döntést az Ajánlattevőknek.

Megállapításra került az eljárás eredménytelensége azzal, hogy a rendelkezésre álló anyagi fedezet összege nem elegendő a szerződés megkötéséhez az értékelés alapján a legkedvezőbb ajánlatot tett Ajánlattevővel.

A Fővárosi Közgyűlés 2020. januári ülésén úgy döntött, hogy javasolja a megvalósítandó beruházási feladatok (Széchenyi lánchíd, Széchenyi István tér alatti villamos-közúti aluljáró rekonstrukciója, Várhegyi alagút) kivitelezési sorrendjének felülvizsgálatát és időbeli ütemezésének újragondolását, továbbá javasolta kezdeményezni a Kormány által a lánchíd és a váralagút egyidejű felújítására vállalt 6.000.000 ezer Ft támogatási összeg felhasználásának átcsoportosítását a legsürgősebb elemre, a Széchenyi lánchíd felújítási munkálataira. Szükséges továbbá a beruházás terveinek és a közbeszerzési kiírás feltételeinek áttekintése abból a szempontból is, hogy az egyes részelemek költségei csökkenthetők-e, a megvalósítás időbeli ütemezése változtatható-e.

**Blaha Lujza tér rekonstrukció (7521)**

|  |  |
| --- | --- |
| 2020. évi előirányzat : | 1 318 329 ezer Ft |
| Projekt teljes költség : | 2 667 311 ezer Ft |
| Megvalósítás : | 2017 – 2021 évek |
| Besorolás : | kötelező |

A VIII. kerület peremén fekvő tér fontos belvárosi csomópont, itt jár a 4-6-os villamos, az M2 metró, továbbá a Budát Észak-Kelet Pesttel összekötő buszjáratok. A feladat a tér rendezésére vonatkozik, az aluljáró ehhez kapcsolódóan, vele összhangban kerül felújításra jelen feladat keretében.

A tér és az aluljáró engedélyezési tervei elkészültek, az engedélyek rendelkezésre állnak. A műszaki tartalom felülvizsgálata folyamatban van, ennek függvényében szükséges az engedélyek esetleges ismételt megszerzése, a koncepcióváltozást követő újabb tervek készítése. A Blaha Lujza tér rekonstrukciós munkái több évre áthúzódó feladatot képeznek.

**Aquincumi híd előkészítési fázisának megvalósítása (7779)**

|  |  |
| --- | --- |
| 2020. évi előirányzat : | 180 000 ezer Ft |
| Projekt teljes költség : | 240 000 ezer Ft |
| Megvalósítás : | 2019 – 2020 évek |
| Besorolás : | kötelező |

A projekt célja tanulmányterv elkészítése. 2019. május 27-én kiadásra került a Miniszterelnökség Támogatói Okirata. A 2019. májusi Közgyűlés támogatta az előkészítés megindítását, a BKK-val történő Megvalósítási Megállapodás aláírását kormányzati költségviselés mellett. A 240 millió Ft-os kormánytámogatás beérkezett. A tervezés során a szükséges kezelői, üzemeltetői és hatósági egyeztetések lefolytatásra kerülnek, mely egyeztetések határideje az okiratban foglalt 2020. május 31. - a tanulmányterv készítésnek nem tárgya az engedélyezési eljárások lefolytatása. Jelenleg a kezelői, üzemeltetői és hatósági egyeztetések folyamata zajlik.

**Széna tér felújítás, tervezés (7519)**

|  |  |
| --- | --- |
| 2020. évi előirányzat : | 203 586 ezer Ft |
| Projekt teljes költség : | 220 500 ezer Ft |
| Megvalósítás : | 2017 – 2021 évek |
| Besorolás : | kötelező |

Az autóbusz végállomás funkció megszüntetésével és a terület átalakításával, felújításával a Széna tér igazi használható, minél nagyobb zöldfelületet magába foglaló köztérré alakul. Így a zaj- és levegő szennyezettsége is csökken, a lehetséges közterületi fejlesztéssel a környezet minősége, építészeti értéke és használhatósága is jelentősen javulni fog. A tervezési feladat magában foglalja a tér - helyközi autóbusz végállomás jelenlegi helyének felszabadításával történő - felújításának engedélyezési és kiviteli terveinek elkészítését, valamint az autóbusz végállomás alternatív helyszínre történő áttelepítéssel kapcsolatos döntéselőkészítő tanulmány elkészítését. Az eddigi egyeztetések, döntések időigénye nem tette lehetővé a tervezési munkák előrehaladását a tervezett ütemben, ezért szükséges az átütemezésük.

**Széna tér felújítás, tervezés, kivitelezés**

|  |  |
| --- | --- |
| 2020. évi előirányzat : | 1 000 000 ezer Ft |
| Projekt teljes költség : | 2 247 600 ezer Ft |
| Megvalósítás : | 2017-2021 évek |
| Besorolás : | kötelező |

A Széna tér tervezői diszpozíciójának véglegesítését követően, az engedélyek megszerzését követően következhet a kivitelezési munkák közbeszerzési eljárása, majd a kivitelezés, mely várhatóan 2021-re húzódik át.

**VEKOP Kerékpáros fejlesztések (7509)**

|  |  |
| --- | --- |
| 2020. évi előirányzat : | 398 600 ezer Ft |
| Projekt teljes költség : | 490 032 ezer Ft |
| Megvalósítás : | 2017 – 2020 évek |
| Besorolás : | kötelező |

A Főváros célkitűzése a Balázs Mór-tervben a fenntartható módok arányának növelése 80%-ra, (kerékpáros közlekedés 10%-os részarányának elérése 2030-ig). A kerékpárosbarát fejlesztéseket tartalmazó projektek célja, hogy Budapesten a mindennapi közlekedési célú utazások esetén növekedjen a kerékpáros közösségi közlekedési módot választók részaránya, hozzájárulva ezzel az élhetőbb és fenntarthatóbb városi környezet alakulásához. Kerékpárutak építése, szemléletformálás és a BUBI hálózat bővítése az európai unió támogatásával megvalósuló projektek tartalma. A projektek Támogatási Szerződései 2016. december 20-án léptek hatályba, amelyek keretében a Főváros a projektek eredményes megvalósítása érdekében konzorciumi együttműködési megállapodásokat kötött az érintett kerületi önkormányzatokkal, illetve a BKK Zrt.-vel. A Főváros, mint konzorciumvezető látja el a 12 db projekt kötelezően előírt kommunikációs, illetve projektmenedzsment feladatait.

**M3 melletti zajvédő fal (hatósági kötelezés) (7512)**

|  |  |
| --- | --- |
| 2020. évi előirányzat : | 500 000 ezer Ft |
| Projekt teljes költség : | 500 000 ezer Ft |
| Megvalósítás : | 2017 – 2020 évek |
| Besorolás : | kötelező |

A feladat keretein belül a Wesselényi utcai gyalogos felüljáró és a Szentmihályi út között zajvédő fal kiépítése, továbbá a passzív zajvédelem biztosítására nyílászárók cseréje történik. Közbeszerzési eljárás keretében a nyertes ajánlattevő kiválasztása megtörtént, a kivitelezési munkálatok elkezdődtek.A feladat várhatóan 2020. évben megvalósul.

**Csepeli Gerincút továbbtervezése (7518)**

|  |  |
| --- | --- |
| 2020. évi előirányzat : | 52 500 ezer Ft |
| Projekt teljes költség : | 400 000 ezer Ft |
| Megvalósítás : | 2018 – 2023 évek |
| Besorolás : | kötelező |

A feladat célja, hogy a korábban elkészült Csepeli Gerincút I. ütem folytatásaként olyan út kerüljön megtervezésre, amely tehermentesítené a XXI. kerület lakott belterületét az átmenő forgalomtól. A keret megállapodás tervezői szerződés aláírása folyamatban van. A Fővárosi Közgyűlés 2020. január 29-i ülésen döntött arról, hogy CEF pályázat kerül benyújtásra a teljeskörű tervezési feladatok elvégzéséhez szükséges forrás biztosítására. A 2020-as évet illetően az ütemezés alapján a tanulmányterv, valamint a környezeti hatásvizsgálat kerül elkészítésre.

**Fővárosi EuroVelo kerékpáros útvonalak fejlesztése**

|  |  |
| --- | --- |
| 2020. évi előirányzat : | 150 000 ezer Ft |
| Projekt teljes költség : | 1 600 000 ezer Ft |
| Megvalósítás : | 2018 – 2022 évek |
| Besorolás : | kötelező |

A Fővárosi Közgyűlés a 24/2018. (V.30.) Főv. Kgy. határozatával módosította a Budapest Főváros Önkormányzatának 2018. évi összevont költségvetéséről szóló 7/2018. (III.5.) Főv.Kgy. rendeletet, ennek értelmében a Közgyűlés 800 millió Ft-ot biztosított az EUROVELO fejlesztés önrészére. A Kormány a fővárosi, kerékpározást segítő beruházások megvalósításához szükséges kormányzati intézkedésekről szóló 1259/2019. (V.6.) Korm. határozata alapján Budapest Főváros Önkormányzata 800 millió Ft támogatásra jogosult. A Támogatói Okirat 2019. 08. 02-án került aláírásra. A projekt során az EuroVelo 6 észak-budai szakaszának tervezési és kivitelezési feladatai, továbbá az EuroVelo 6 észak-pesti és dél-budai, valamint az EuroVelo 14 dél-budai szakaszainak tervezési feladati valósulnak meg.

**XXII. Kerület Városház tér rekonstrukció**

|  |  |  |
| --- | --- | --- |
| 2020. évi előirányzat : | 600 000 ezer Ft | |
| Projekt teljes költség : | 1 200 000 ezer Ft | |
| Megvalósítás : | 2018 – 2021 évek | |
| Besorolás : | | kötelező |

A XXII. kerület Városház tér rekonstrukció tervezési feladatai a Főváros és a BKK Zrt. között „Budapest villamos és trolibusz járműfejlesztéséhez kapcsolódó beruházások előkészítéséről” szóló szerződés keretében készülnek. A rekonstrukcióra rendelkezésre álló forrásból az előzetes számítások szerint a budafoki elágazás és a Leányka utcai villamos megállók peronjainak átépítése, az akadálymentesség kiépítése történhet meg.

**B+R és kerékpártároló program**

|  |  |  |
| --- | --- | --- |
| 2020. évi előirányzat : | 300 000 ezer Ft | |
| Projekt teljes költség : | 300 000 ezer Ft | |
| Megvalósítás : | 2020 év | |
| Besorolás : | | kötelező |

Az előirányzat a B+R parkolók megvalósításának pénzügyi fedezetét biztosítja.

**Budapest Közút Zrt. megvalósításában végzett feladatok:**

**Budapest Közút Zrt. fővárosi P+R rendszerű parkolók fejlesztése (7293)**

|  |  |
| --- | --- |
| 2020. évi előirányzat : | 172 229 ezer Ft |
| Projekt teljes költség : | 358 686 ezer Ft |
| Megvalósítás : | 2016 – 2019 évek |
| Besorolás : | kötelező |

Budapest Közút Zrt. 2019-év végéig tervezetten 23 darab P+R parkolót vett üzemeltetésbe   
7 helyszínen. Több mint 104 db kamera és hozzájuk tartozó rögzítők, hálózati eszközök (területfigyelő rendszer kialakítása), 8 helyszínen mintegy 8 400 m hosszúságban optikai kábelfektetéshez szükséges kiviteli tervek elkészítése (szükség esetén nyomvonal tervezés is) és hozzá tartozó aktív, passzív eszközök, valamint a tervek alapján történő kivitelezés (informatikai kapcsolat kialakítása), a forgalomirányító központtal integrált parkolás-irányító rendszerének tervezése, kivitelezése.

A területfigyelő rendszer műszaki átadás-átvétele 2019. március 21-én lezajlott.

A szabad férőhely kijelző rendszerek tervezése lezárult.

Az optikai hálózat bővítésének kivitelezése befejeződött, az aktív eszközök beszerzése megtörtént.

A projekt műszakilag lezárult, pénzügyi rendezés valamint a feladattartalom aktiválása van folyamatban.

**Forgalomtechnikai intézkedések (6994)**

|  |  |
| --- | --- |
| 2020. évi előirányzat : | 1 031 ezer Ft |
| Projekt teljes költség : | 813 395 ezer Ft |
| Megvalósítás : | 2011 – 2020 évek |
| Besorolás : | kötelező |

Feladatot a BKK Zrt. kezdte meg és a Budapest Közút Zrt. vette át. A kivitelezési munkálatok lezárultak. Az egyéves utó-felülvizsgálatok kifizetésével várhatóan 2020. június 30-ig lezárul a feladat.

**2018-2021. évi közúti forgalomirányítás fejlesztési programja (7536)**

|  |  |
| --- | --- |
| 2020. évi előirányzat : | 780 185 ezer Ft |
| Projekt teljes költség : | 2 160 000 ezer Ft |
| Megvalósítás : | 2018 – 2021 évek |
| Besorolás : | kötelező |

Vezérlőberendezés csere kivitelezése elkészült 23 helyszínen, folyamatban van 2 helyszínen. Központra kötés kivitelezése elkészült 23 helyszínen, folyamatban van 2 helyszínen. Esélyegyenlőségi követelmények teljesítésének kivitelezése elkészült 36 helyszínen, folyamatban van 8 helyszínen. Forgalomtól függő üzemmód bevezetésével kapcsolatos kivitelezés elkészült 2 helyszínen. A Változtatható jelzésképű táblák létesítésének kivitelezése 1 helyszínen elkészült.

Vezérlőberendezés csere kivitelezése 1 helyszínen elkészült, 6 helyszínen folyamatban van.

Központra kötés kivitelezése 1 helyszínen elkészült, 6 helyszínen folyamatban van.

**Forgalomtechnikai intézkedések 2018-2021 (7641)**

|  |  |  |
| --- | --- | --- |
| 2020. évi előirányzat : | 1 182 589 ezer Ft | |
| Projekt teljes költség : | 1 551 200 ezer Ft | |
| Megvalósítás : | 2018 - 2021 évek | |
| Besorolás : | | kötelező |

Budapest Közút feladata a közútkezelési feladatellátás körébe tartozó forgalomtechnikai beavatkozások elvégzése.

A feladat kettő részfeladatból áll, I. részfeladat: Kiskorrekciós beavatkozások: - Új gyalogátkelőhely létesítése 22 helyszínen; - Meglévő gyalogátkelőhely forgalombiztonságának javítása 5 helyszínen; - Új jelzőlámpa létesítése 17 helyszínen; - Kisebb építési munkákkal és forgalmi rendmódosítással járó korrekciók megvalósítása 2 helyszínen.

II. részfeladat: Közösségi Közlekedést előnyben részesítő beavatkozások: - Autóbuszsáv létesítése 1 helyszínen várhatóan 500 méter hosszan; Tömegközlekedést segítő kisebb korrekciós intézkedések 3 helyszínen.

A feladat engedélyokirat 50 helyszínt tartalmaz, ezek közül 2 esetében elkészültek a kivitelezési munkálatok. 26 helyszín esetében a kivitelező kiválasztására irányuló közbeszerzési eljárás folyamatban, 6 helyszín esetében az eljárás előkészítés alatt van. A kivitelezések várhatóan 2020. év végére befejeződnek. 14 helyszín esetében a tervezési munkálatok elindultak és várhatóan 2020. végére elkészülnek. Ezen helyszínek kivitelezési munkái várhatóan 2021. évben elvégzésre kerülnek.

Az intézkedések eredményeként javul az üzembiztonság és a közösségi közlekedés színvonala emelkedik.

**Budapesti Közlekedési Központ Zrt.**

**Elektronikus jegyrendszer előkészítése és kivitelezése (BKK005)**

|  |  |
| --- | --- |
| 2020. évi előirányzat : | 3 643 987 ezer Ft |
| Projekt teljes költség : | 5 306 697 ezer Ft |
| Megvalósítás : | 2011 – 2020 évek |
| Besorolás : | önkéntes |

A 2019. április 10-én aláírt - a Fővárosi Önkormányzat és a Belügyminisztérium között létrejött, az FVR kialakításának és bevezetésének fővárosi és kormányzati együttműködési kereteit rögzítő - együttműködési megállapodásra tekintettel zajlik az elektronikus jegyrendszer projekt újra strukturálása.

Ennek keretében beszerzésre került a FUTÁR rendszerben fellelhető mozgó terv- és tényadatok egységesített modellre hozott egykapus interfészének kialakítása, amely kapcsán az elszámolások pontossága fejleszthető, valamint a közlekedési szolgáltatók közötti költség- és bevétel elszámolás pontosítható, továbbá a távolság alapú közlekedési adatok kinyerésével a távolság alapú díjtermékek pontos elszámolása is biztosíthatóvá válik.

Mindezen feladatok végrehajtását szolgálja a költségvetésben rendelkezésre álló forrás.

**Budapesti villamos és trolibusz járműfejlesztéshez kapcsolódó beruházások (BKK006)**

|  |  |
| --- | --- |
| 2020. évi előirányzat : | 163 910 ezer Ft |
| Projekt teljes költség : | 311 478 ezer Ft |
| Megvalósítás : | 2017 – 2020 évek |
| Besorolás : | kötelező |

Az 50/56/56A villamosvonalak peronjainak tervezése folyamatban van. A Városház tér tender dokumentációja véglegesítés alatt áll. A fenti feladatok befejezése 2020. év során várható.

**Budapesti villamos és trolibusz járműfejlesztés I. ütem önerő biztosítása (BKK007)**

|  |  |
| --- | --- |
| 2020. évi előirányzat : | 589 139 ezer Ft |
| Projekt teljes költség : | 984 876 ezer Ft |
| Megvalósítás : | 2012 – 2019 évek |
| Besorolás : | kötelező |

A projekt fizikailag megvalósult, jelenleg az európai uniós pénzügyi zárása van folyamatban. Az Innovációs és Technológiai Minisztérium a projekt záró műszaki helyszíni szemléjét   
2020. február 3-án tartotta.

**Ügyfélcentrumok létesítése (BKK015)**

|  |  |
| --- | --- |
| 2020. évi előirányzat : | 78 923 ezer Ft |
| Projekt teljes költség : | 1 351 063 ezer Ft |
| Megvalósítás : | 2013 – 2021 évek |
| Besorolás : | önkéntes |

A 22 helyszínre kiegészült feladatot, határidejét a 2021. évre átütemezve, áthúzódó műszaki tartalommal kell megvalósítani. A tervezés és a kivitelezés a különböző helyszíneken párhuzamosan halad. A 2021. évre a 3-as metró felújítását követően kezdődhet a vonalon tervezett központok kialakítása.

**Külső Bécsi úti villamos vonal megtervezése (BKK001)**

|  |  |
| --- | --- |
| 2020. évi előirányzat : | 16 956 ezer Ft |
| Projekt teljes költség : | 188 400 ezer Ft |
| Megvalósítás : | 2015 – 2020 évek |
| Besorolás : | önkéntes |

A hűvösvölgyi peronok esetében a végleges kiviteli tervek és a tenderdokumentáció leszállításra került, ezzel a feladat végteljesítése 2019 júliusában megtörtént. A Bécsi úti végállomás esetében a vasúthatósági engedélyhez szükséges független tanúsító szakértői vizsgálatok 2019. szeptemberben kerültek véglegesítésre, ezt követően kezdődhetett meg az engedélyezési eljárás. A feladat várhatóan befejeződik 2020. év során.

**2-es villamosvonal rekonstrukciójának tervezése (7302)**

|  |  |
| --- | --- |
| 2020. évi előirányzat : | 91 650 ezer Ft |
| Projekt teljes költség : | 193 000 ezer Ft |
| Megvalósítás : | 2017 - 2020 évek |
| Besorolás : | önkéntes |

A 2-es villamosvonal tervezése három jól elkülöníthető munkarészre osztható, amelyek közül a Lánchíd pesti hídfője alatti aluljáróhoz kapcsolódó teljesítések megtörténtek, és a Haller utcai deltavágányhoz kapcsolódó munkák is befejeződtek. Ugyanakkor a Viadukt tervezésével kapcsolatban további egyeztetésekre van szükség. A vizsgálatok lezárultáig a Viadukt engedélyezési szintű tervezése nem kezdődhet meg. Ezen okok miatt szükséges a feladat határidejének hosszabbítása.

**Fogaskerekű vasút fejlesztésének előkészítése (BKK003)**

|  |  |
| --- | --- |
| 2020. évi előirányzat : | 116 865 ezer Ft |
| Projekt teljes költség : | 333 900 ezer Ft |
| Megvalósítás : | 2015 - 2020 évek |
| Besorolás : | önkéntes |

A feladat elhúzódása miatt a már megszerzett engedélyek folyamatosan lejárnak, azokat meg kell hosszabbítani. Az üzemi távközlési hálózat tervezése során új igények merültek fel, ennek áttervezése 2020. január végére készülhetett el. A tervezés ideje alatt számos előírás változott, amelyek alapjaiban határozták meg a tervezés időtartamát. A feladat várhatóan 2020. évben befejeződik.

**Budai Fonódó villamoshálózat és 1-3 villamos kiegészítő munkák (mozgólépcső távvezérlés, Margit kórház és Selmeci u. peronok) (7142)**

|  |  |
| --- | --- |
| 2020. évi előirányzat : | 279 820 ezer Ft |
| Projekt teljes költség : | 311 288 ezer Ft |
| Megvalósítás : | 2016 - 2020 évek |
| Besorolás : | önkéntes |

A 2019. év második felében indított kivitelezési közbeszerzési eljárás – a vártnál magasabb ajánlati árak miatt - 2019-ben eredménytelenül zárult. Az eljárás újraindításáról a BKK Zrt. Igazgató Tanácsa 2020. január 13-án döntött. A kiviteli közbeszerzési eljárás újbóli lefolytatása után lehet eredményt hirdetni és a nyertes vállalkozóval szerződést kötni a kivitelezésre.

**2-es metróvonal és a gödöllői HÉV összekötése és a rákoskeresztúri szárnyvonal kialakítása (7112)**

|  |  |
| --- | --- |
| 2020. évi előirányzat : | 447 000 ezer Ft |
| Projekt teljes költség : | 1 560 290 ezer Ft |
| Megvalósítás : | 2015 - 2020 évek |
| Besorolás : | önkéntes |

Az előirányzat tartalmazza a projekt megvalósításához szükséges tervek elkészítésének költségét, mely magában foglalja az új hibrid jármű előzetes elvi típusengedélyének megszerzését is. Az előirányzat lehetővé teszi a feladat további pontosítását, kiegészítését, az előkészítési feladatok fedezetének biztosítását és ütemezését.

**1-es villamos vonal meghosszabbítása Etele térig - Könyves Kálmán krt. Népliget és Mester utca közötti villamosvágány átépítése (7251)**

|  |  |
| --- | --- |
| 2020. évi előirányzat : | 392 668 ezer Ft |
| Projekt teljes költség : | 2 199 559 ezer Ft |
| Megvalósítás : | 2016 - 2020 évek |
| Besorolás : | önkéntes |

A projekt teljes tartalma, így a végállomási üzemi épülethez kapcsolódó feladatok kivitelezése is megvalósult. Elkészült az új villamospálya a felsővezetékkel, peronokkal együtt, megépült az Etele park új rendezvénytere, elkészültek a sétányok, a kerékpárutak. Megtörtént a teljes szakasz növénytelepítése, a vágányok közötti és az Etele parki fák kiültetésre kerültek, ugyanígy megtörtént a vágányzóna füvesítése. Megépült és áram alá került a Hengermalom utcai földalatti áramátalakító. 2019 májusában megindult a közúti forgalom az Etele úton mindkét irányban, majd 2019. július 9-én megindult az utasforgalom a teljes vonalon.

A végállomási épület kivitelezése 2019. november végén befejeződött. A használatbavételi engedély iránti kérelem benyújtásához szükséges telekalakítási eljárás folyamatban van.

**Csepel városközpont és autóbuszállomások (tervezés) (7511)**

|  |  |
| --- | --- |
| 2020. évi előirányzat : | 70 375 ezer Ft |
| Projekt teljes költség : | 115 000 ezer Ft |
| Megvalósítás : | 2017 - 2020 évek |
| Besorolás : | kötelező |

Az egyesített engedélyezési és kiviteli tervek elkészültek, a területszerzés még folyamatban van. A tervezett létesítmények üzemeltetői köre még tisztázatlan, vitatott, ezért a megvalósításhoz szükséges engedélyek megszerzése 2020. évben várhatóan megtörténik.

**M3 metró meghosszabbítása Káposztásmegyerig előkészítés, tervezés, engedélyeztetés-I. részfeladat (7504)**

|  |  |
| --- | --- |
| 2020. évi előirányzat : | 107 000 ezer Ft |
| Projekt teljes költség : | 107 460 ezer Ft |
| Megvalósítás : | 2017 - 2020 évek |
| Besorolás : | kötelező |

Az I. ütem közbeszerzési eljárása megindításra, illetve az ajánlatok beérkezését és értékelését követően 2019. április 30-án összegzésre került. Az összegzést a BKK Zrt. Igazgató Tanácsa 2019. június 12-én jóváhagyta, mely alapján az egyedi szerződés az I. munkarészre vonatkozóan 2019. július 19-én aláírásra került. A megvalósíthatósági tanulmány összeállítása, a környezetvédelmi engedélyezési eljárásokhoz szükséges vizsgálatok elvégzése, valamint a rákospalotai ágra vonatkozó koncepcionális vizsgálat 2019. december 16-án leszállításra került. A megvalósíthatósági tanulmányhoz elkészült a teljes vasúti nyomvonal az állomások kiosztásával. Ezt követően a környezetvédelmi eljárás után az egyes szakági tervek elkészítése történik meg.

**TVM rendszer bővítése (7510)**

|  |  |
| --- | --- |
| 2020. évi előirányzat : | 66 070 ezer Ft |
| Projekt teljes költség : | 210 000 ezer Ft |
| Megvalósítás : | 2017 - 2020 évek |
| Besorolás : | kötelező |

A BKK Zrt. nyílt tárgyalásos közbeszerzési eljárást indított, amellyel a teljes TVM hálózat üzemeltetését egységesen kívánja kezelni 2020. december 21. után. Az új szoftverfejlesztési megrendelés az ún. dinamikus menü kialakítása, melynek célja a HÉV jegyek vásárlásának megkönnyítése az adott TVM-en vásárolt 4 legnépszerűbb díjtermék megjelenítése, a bankkártyás vásárlási nyugta (slip) nyomtatásának opcionálissá tétele, valamint a kisebb - ügyfélélményt javító - fejlesztések. A TVM készülékek vagyonvédelmi megerősítése folyamatban van 2019. október 31-ig az összes felszíni gép fizikai megerősítést kapott a zsanéroldalon.

**BUBI III. (7506)**

|  |  |
| --- | --- |
| 2020. évi előirányzat : | 181 236 ezer Ft |
| Projekt teljes költség : | 340 000 ezer Ft |
| Megvalósítás : | 2017 - 2020 évek |
| Besorolás : | kötelező |

36 gyűjtőállomásból 1 megépült (MÜPA- Nemzeti Színháznál). A különböző egyeztetések során 16 db helyszín pontosításra került, ezen helyszínek tervei elkészültek és engedélyeztetés alatt vannak. Az engedélyek birtokában kezdhetők meg a kivitelezés. További 13 helyszín kijelölése, meghatározása zajlik, ami a tulajdonosi egyeztetések függvényében a helyszínek akár nagyobb mértékben is módosulhatnak, valamint a további 6 db helyszín megvalósítására van lehetőség a Hungária körgyűrűn belül.

**Budapesti villamos és trolibusz járműfejlesztés II. ütem (7572)**

|  |  |
| --- | --- |
| 2020. évi előirányzat : | 1 672 500 ezer Ft |
| Projekt teljes költség : | 1 722 282 ezer Ft |
| Megvalósítás : | 2017 - 2020 évek |
| Besorolás : | kötelező |

A trolibuszok átvétele a Gyártótól (Solaris-Skoda) 2019. szeptemberében lezajlott, az utolsó járművek 2019. 09. 26-án lettek üzemeltetésre átadva a BKK Zrt. részéről a BKV Zrt. részére. Jelenleg az összes trolibusz utasforgalomban közlekedik. Az első öt hosszú villamos jármű megérkezett, forgalomba állításuk 2020. I. negyedévében várható, mely után a többi jármű is ütemezetten érkezik és áll majd forgalomba. A járművek rádiós váltóállítással történő felszerelésére vonatkozó szerződés aláírása 2020. január 13-án megtörtént, jelenleg a szerződés teljesítése van folyamatban. A feladat kapcsán a Fővárosi Önkormányzat 2020. évi költségvetésében biztosított többletforrás a trolibuszok átvételekor realizálódott és a BKK Zrt. által már kifizetett árfolyamveszteségből adódó forráshiány visszapótlását, a villamos beszerzés Támogatási Szerződésének 2017-es megkötése óta - a beszerzendő villamosok tekintetében - realizálódott árfolyamveszteség korrekcióját, valamint a tárgyi Támogatási Szerződésben rögzített 4 db 50-es villamosvonal menti megálló peronjainak akadálymentesítésével kapcsolatosan felmerült többlet forrásigényt biztosítja.

**Tervezési előkészítés a Milleniumi Földalatti Vasút rekonstrukciójához és a járműbeszerzéshez**

|  |  |
| --- | --- |
| 2020. évi előirányzat : | 500 000 ezer Ft |
| Projekt teljes költség : | 660 000 ezer Ft |
| Megvalósítás : | 2019 - 2021 évek |
| Besorolás : | kötelező |

A projekt teljes forrásigénye, összköltsége 1 149 000 ezer Ft. A projekt eredményes megvalósításához a támogatási szerződésben rendelkezésre álló 660 000 ezer Ft támogatáson túl további forrásra van szükség, melynek biztosításáig a támogatási szerződésben vállalt feladatok teljesítése nem kezdhetők meg és a TSZ-ben előírt megvalósítási határidők nem tarthatók. A megvalósítási határidő 2020. decmber 31-re történő módosítása iránti kérelem elbírálása folyamatban van, a töbettforrás-igényt a Főváros jelezte a Fővárosi Közfejlesztések Tanácsának.

**A városi közlekedési eszközváltási pontokhoz kapcsolódó P+R parkolók építése Budapesten IKOP**

|  |  |
| --- | --- |
| 2020. évi előirányzat : | 942 154 ezer Ft |
| Projekt teljes költség : | 942 154 ezer Ft |
| Megvalósítás : | 2018 - 2020 évek |
| Besorolás : | kötelező |

A BKK Zrt. támogatási kérelmet nyújtott be 5 helyszínt érintően (Békásmegyer, Csepel, Népliget, Újpest, Mexikói út) a Nemzeti Fejlesztési Minisztériumhoz, amely projektcsomagra a 2016.08.17-én kelt támogatási döntés szerint összesen bruttó 3 Mrd Ft vissza nem térítendő támogatást kapott. A Fővárosi Közgyűlés a 2016.09.28-i döntése alapján további 942 154 ezer Ft kötelezettséget vállalt az IKOP-ból nem támogatott tevékenységek finanszírozása érdekében.

**3-as villamos Északi, Árpád hídig történő meghosszabítása és kapcsolódó infrastruktura tervezése**

|  |  |
| --- | --- |
| 2020. évi előirányzat : | 118 263 ezer Ft |
| Projekt teljes költség : | 700 000 ezer Ft |
| Megvalósítás : | 2017 - 2021 évek |
| Besorolás : | kötelező |

A projekt keretében megvalósul a 3-as villamos északi meghosszabbításának előkészítése (tervezés) az Árpád hídig, amely tartalmazza a Nagy Lajos király útja – M3 bevezető csomópontja átépítését, a MillFAV Kassai téri állomásának előkészítését, illetve megépül Rákosrendező felett egy közúti – villamos felüljáró. A projektre biztosított forrás 2017 óta szerepel a Főváros költségvetésében, azonban fejlesztési megállapodás nem jött létre a Főváros és a BKK Zrt. között. A Főváros 2020. évi költségvetése 700 millió Ft-ot biztosít a tervezési feladatra, mely alapján a BKK Zrt. új tervezői közbeszerzést ír ki.

**M3 akadálymentesítés**

|  |  |
| --- | --- |
| 2020. évi előirányzat : | 3 134 000 ezer Ft |
| Projekt teljes költség : | 5 585 000 ezer Ft |
| Megvalósítás : | 2018 - 2022 évek |
| Besorolás : | kötelező |

A Fővárosi Közgyűlés 2017. április 25-i ülésén meghozott 190/2018 (IV. 25.). számú határozatával elfogadta a Mozgáskorlátozottak Egyesületeinek Országos Szövetsége, valamint a Fővárosi Önkormányzat között megkötendő „Az M3 metróvonal állomásainak akadálymentesítése” tárgyú megállapodást. A megállapodás aláírására 2018. május 10. napján került sor.

A Fővárosi Közgyűlés 2018. május 30-i ülésén elfogadott Fővárosi Önkormányzat 2018. évi Költségvetési rendeletmódosítása értelmében „M3 akadálymentesítés” címen 5 585 000 ezer Ft forrás került elkülönítésre az M3 metróvonal állomásainak akadálymentesítésére.

**VEKOP-XXIII.Nagykőrösi út menti kerékpárút és csomópontok tervezésének támogatása**

|  |  |  |
| --- | --- | --- |
| 2020. évi előirányzat : | | 38 000 ezer Ft |
| Projekt teljes költség : | | 38 000 ezer Ft |
| Megvalósítás : | 2018 - 2020 évek | |
| Besorolás : | | kötelező |

A VEKOP kerékpáros fejlesztések című nagy feladathoz kapcsolódó feladatrész. A „Dél-budapesti kerékpárosbarát fejlesztések” elnevezésű, 2 387 000 ezer Ft támogatású uniós VEKOP projektben aFőváros, mint konzorciumvezető, a Nagykőrösi út menti kerékpárút és kapcsolódó csomópontjainak terveztetéséhez hiányzó bruttó 38 000 ezer Ft többletforrást biztosítja Budapest Főváros XXIII. Kerület Soroksár Önkormányzata, mint kerületi konzorciumi tag részére.

**Pesti fonódó villamoshálózat I. ütem**

|  |  |  |
| --- | --- | --- |
| 2020. évi előirányzat : | | 800 000 ezer Ft |
| Projekt teljes költség : | | 800 000 ezer Ft |
| Megvalósítás : | 2020. év | |
| Besorolás : | | kötelező |

A Haller utcai deltavágány kivitelezésére vonatkozó közbeszerzést a BKV Zrt.   
2019. szeptemberben kiírta, azonban a 2020. évi beruházási tervének pénzügyi keretében nem tudott forrást biztosítani a feladat végrehajtására, ezért az eljárást felfüggesztette. A deltavágány az M3 metróvonal középső szakaszának pótlása során biztosítana alternatív útvonalat. Mindezekre tekintettel a Fővárosi Önkormányzat 2020. évi költségvetésében biztosítja a kivitelezéshez szükséges forrást.

**Vízgazdálkodási feladatok**

***Önkormányzati feladatok***

**Budapesti központi szennyvíztisztító telep és kapcsolódó létesítményei (794)**

|  |  |
| --- | --- |
| 2020. évi előirányzat : | 258 484 ezer Ft |
| Projekt teljes költség : | 166 294 973 ezer Ft |
| Megvalósítás : | 1999 - 2020 évek |
| Besorolás : | kötelező |

A BKSZT beruházással kapcsolatban az alábbi feladatok várhatók 2020. évre:

* XXI. kerületi hálózatfejlesztés és ivóvíz-vezeték fejlesztési feladatok lezárása
* Vállalkozói követelések lezárása
* Lebonyolítói tevékenység

**Budapest Komplex Integrált Szennyvízelvezetése (4124)**

|  |  |
| --- | --- |
| 2020. évi előirányzat : | 4 571 292 ezer Ft |
| Projekt teljes költség : | 49 466 067 ezer Ft |
| Megvalósítás : | 2002 - 2020 évek |
| Besorolás : | kötelező |

A Kormány a 1115/2014. (III. 6.) Korm. határozatával döntött a BKISZ projekt szakaszolásának jóváhagyásáról, valamint a projekt második szakaszában felmerülő költségek fedezetének biztosításáról.

A második szakasz a 2014-2020. programozási időszakban a Környezet és Energiahatékonysági Operatív Program (KEHOP) keretében valósul meg. Megépül a Pesterzsébeti főgyűjtő hiányzó szakasza, valamint további, még ellátatlan utcák szennyvízcsatornázására kerül sor a kerületi önkormányzatokkal együttműködésben. Jelenleg a Pesterzsébeti főgyűjtő csatorna kivitelezési munkái, valamint a BKISZ projekt - Csatornázás VII. tender kivitelezési munkái vannak folyamatban. A projekt módosított támogatási szerződés szerinti véghatárideje 2020. december 31.

**Aranyhegyi-patak és Pünkösdfürdői védvonalszakasz árvízvédelme (7575A)**

|  |  |
| --- | --- |
| 2020. évi előirányzat : | 2 553 779 ezer Ft |
| Projekt teljes költség : | 3 000 000 ezer Ft |
| Megvalósítás : | 2018 - 2020 évek |
| Besorolás : | kötelező |

Az Aranyhegyi-patak árvízvédelmi létesítménye – tervezési és kivitelezési munkáira   
2019. január 10-én jött létre vállalkozási szerződés Budapest Főváros Önkormányzata és a Swietelsky Építő Kft. között. A szerződés szerinti megvalósítás 17 hónap, amely 2020. június10-i teljesítést jelent.

A régészeti érintettség miatt a Vállalkozó 2019. szeptember 10-én ésszerűsítési javaslatot nyújtott be a műszaki tartalom módosításáról. A Vállalkozó javaslata - közbeszerzési jogalap hiányában - Mérnök határozattal elutasításra került.

Miután a Vállalkozó olyan műszaki megoldást nem mutatott be, ami régészeti emlékek érintetlenül hagyása mellett a közbeszerzési jogszabályok adta, valamint a hatályos vállalkozási szerződés keretei között megvalósítható, a megrendelő Fővárosi Önkormányzat jelenleg vizsgálja a Swietelsky Kft-vel fennálló jogviszony lezárását. A Szentendrei úttól nyugatra már elkészült szakasz értékének felmérése folyamatban van. Az Aranyhegyi-patakot érintő teljes beruházási költség csak a Swietelsky Kft-vel fennálló szerződés keretében elkészült szakasz felmérését és az új tender előkészítését követően határozható meg.

**Pünkösdfürdői árvízvédelmi létesítmény megvalósítása (7575P)**

|  |  |
| --- | --- |
| 2020. évi előirányzat : | 1 330 180 ezer Ft |
| Projekt teljes költség : | 3 314 498 ezer Ft |
| Megvalósítás : | 2018 – 2020 évek |
| Besorolás : | kötelező |

A Pünkösdfürdői árvízvédelmi létesítmény tervezési és kivitelezési munkái tárgyban a SWIETELSKY Építő Kft-vel megkötött vállalkozási szerződés teljesítési határideje 2019. november 3. napja volt, mely eredménytelenül telt el. A műszaki átadás-átvételi eljárás megindításának feltételeit Vállalkozó nem teljesítette.

A Fővárosi Közgyűlés 2020. január 29-i ülésén felhatalmazta a főpolgármestert a vállalkozási szerződés felmondására és a teljesítési biztosíték lehívására, ha nem igazolt, hogy a szerződés előírásainak megfelelő teljesítési biztosíték rendelkezésre áll, valamint arra, hogy felmondás esetén gondoskodjon a beruházási feladat befejezéséhez szükséges intézkedésekről. Fentiek okán a projekt zárása 2020. évben várható.

**Pünkösfürdői védvonalszakasz zöldfelület fejlesztési munkái (7575Z)**

|  |  |  |
| --- | --- | --- |
| 2020. évi előirányzat : | 1 496 867 ezer Ft | |
| Projekt teljes költség : | 1 496 867 ezer Ft | |
| Megvalósítás : | 2018 – 2020 évek | |
| Besorolás : | | kötelező |

A „Csillaghegyi öblözet árvízvédelme (Aranyhegyi-patak – Barát-patak közötti szakasz) zöldfelület fejlesztési feladatainak megvalósítása” tárgyú tervezési szerződés részeként készítette el a Főkert a pünkösdfürdői szakasz zöldfelület fejlesztésének kiviteli terveit.

A zöldfelületi fejlesztések megvalósítására vonatkozóan a Fővárosi Közgyűlés 240/2019.(03.27.) számú határozata alapján a Főkert Nonprofit Zrt-vel történtek szerződéskötések 2019. május 8-án.

Tekintettel arra, hogy a Pünkösdfürdői szakasz zöldfelületfejlesztésének műszaki tartalma társadalmi igényfelmérés alapján Óbuda-Békásmegyer Önkormányzatával együttműködve kerülhet meghatározásra, ezért a feladat jelenlegi műszaki tartalom szerinti lezárására a feladat megvalósítását célzó megállapodások megszüntetésére, illetve módosítására nem kerülhet sor.

A szükséges döntési javaslatok a hivatkozott egyeztetések eredményeképpen kialakuló műszaki tartalom ismeretében kerülnek a Fővárosi Közgyűlés elé.

**Főváros árvízvédelmi fejlesztése Pest-észak szakasz**

|  |  |
| --- | --- |
| 2020. évi előirányzat : | 9 000 000 ezer Ft |
| Projekt teljes költség : | 9 000 000 ezer Ft |
| Megvalósítás : | 2019 – 2020 évek |
| Besorolás : | kötelező |

Budapest Főváros Közgyűlése 2019. május 29. napján döntött arról, hogy lezárja a „Csillaghegyi-öblözet védelme” feladatot. A 10 000 000 ezer Ft összegű KEHOP támogatás nem került felhasználásra. Döntött továbbá arról is, hogy a fel nem használt KEHOP támogatás rendelkezésre állása esetén megvalósítja az új „Főváros árvízvédelmi fejlesztése Pest-észak szakasz” feladatot 9 000 000 ezer Ft összköltséggel 2023. december 31-i befejezési határidővel.

A feladat az alábbi árvízvédelmi szakaszokat foglalja magában:

- Marina parti töltés fejlesztése, Rákos-patak visszatöltésezésének fejlesztése,

- A Vízművek mögötti töltés fejlesztése a Megyeri Csárdától, az Észak-Pesti Szennyvíztisztító körtöltése és a Téli kikötő melletti védvonal a Marina partig,

- 2. főút – Szilas-Mogyoródi-Csömöri patakok és a külső Váci út a Megyeri Csárdáig.

A tervezésre irányuló feltételes közbeszerzési eljárások előkészítése folyamatban van.

**Főváros árvízvédelmi fejlesztése Buda-közép szakasz I. ütem**

|  |  |
| --- | --- |
| 2020. évi előirányzat : | 1 000 000 ezer Ft |
| Projekt teljes költség : | 1 000 000 ezer Ft |
| Megvalósítás : | 2019 – 2020 évek |
| Besorolás : | kötelező |

Budapest Főváros Közgyűlése 2019. május 29. napján döntött arról, hogy lezárja a „Csillaghegyi-öblözet védelme” feladatot. A 10 000 000 ezer Ft összegű KEHOP támogatás nem került felhasználásra. Döntött továbbá arról is, hogy a fel nem használt KEHOP támogatás rendelkezésre állása esetén megvalósítja az új „Főváros árvízvédelmi fejlesztése Buda-közép szakasz I. ütem” feladatot 1 000 000 ezer Ft összköltséggel 2023. december 31-i befejezési határidővel.

A feladat a Budai rakparti fővédvonal a Bogdáni út és a Zsigmond tér (Dara utca) közötti árvízvédelmi szakaszt foglalja magában.

A „Budapest, Buda-Közép árvízvédelmi szakasz 8. számú védvonal szakaszának fejlesztéséhez kapcsolódó tervezési feladatok végrehajtása” tárgyú közbeszerzési eljárás lezárása mellett a döntéselőkészítő tanulmány, illetve a további tervezési feladatok vállalkozásba adásához szükséges intézkedések előkészítése folyamatban van.

**Béke téri tehermentesítő főgyűjtőcsatorna előkészítés (7809)**

|  |  |
| --- | --- |
| 2020. évi előirányzat : | 54 570 ezer Ft |
| Projekt teljes költség : | 88 900 ezer Ft |
| Megvalósítás : | 2019 – 2021 évek |
| Besorolás : | kötelező |

A megnövekedett szennyvíz mennyiség hosszú távon biztonságos elvezetéséhez a Béke utcán új, párhuzamos főgyűjtő építése szükséges. A Kormány KEHOP uniós, illetve hazai támogatást ítélt meg a feladat megvalósítására. A tehermentesítő főgyűjtőcsatorna kivitelezésére vonatkozó feltételes közbeszerzési eljárás folyamatban van, a Támogatási Szerződés, valamint a Támogatói Okirat előkészítés alatt áll. A feladat az előkészítési költségek fedezetét tartalmazza.

**Budapest ivóvízellátó hálózat rekonstrukciója**

|  |  |
| --- | --- |
| 2020. évi előirányzat : | 1 000 ezer Ft |
| Projekt teljes költség : | 2 797 583 ezer Ft |
| Megvalósítás : | 2017 - 2023 évek |
| Besorolás : | kötelező |

A feladat célja Budapesten az ivóvízellátó hálózat elavult elemeinek cseréje, a hálózat racionalizálása, az ólom bekötővezetékek kiváltása, víz termelő kutak fejlesztése. A KEHOP-2.1.5. azonosító számú pályázati felhívásra a Főváros az NFP Nonprofit Kft-vel konzorciumban támogatási kérelmet nyújtott be.

A Támogatási Szerződés megkötésére 2017. szeptember 28-án került sor. Jelenleg a projektfejlesztési szakasz van folyamatban. A feladat a projekt önerő részét tartalmazza.

**Béke téri tehermentesítő főgyűjtőcsatorna önerő**

|  |  |
| --- | --- |
| 2020. évi előirányzat : | 111 100 ezer Ft |
| Projekt teljes költség : | 111 100 ezer Ft |
| Megvalósítás : | 2019 - 2020 évek |
| Besorolás : | kötelező |

A megnövekedett szennyvíz mennyiség hosszú távon biztonságos elvezetéséhez a Béke utcán új, párhuzamos főgyűjtő építése szükséges. A feladat a beruházás megvalósításának önerejére nyújt fedezetet.

**Béke téri tehermentesítő főgyűjtőcsatorna finanszírozási keret**

|  |  |
| --- | --- |
| 2020. évi előirányzat : | 256 854 ezer Ft |
| Projekt teljes költség : | 256 854 ezer Ft |
| Megvalósítás : | 2019 - 2020 évek |
| Besorolás : | kötelező |

A megnövekedett szennyvíz mennyiség hosszú távon biztonságos elvezetéséhez főgyűjtő építése szükséges Az előirányzat az előzetesen nem látható évközben jelentkező feladatok megvalósításának lehetőségére biztosít keretösszeget.

**Környezetvédelmi feladatok**

**Fővárosi hulladékgazdálkodási rendszer bővítése, a hulladékfeldolgozás és újrahasznosítás arányának növelése (6812)**

|  |  |
| --- | --- |
| 2020. évi előirányzat : | 7 978 011 ezer Ft |
| Projekt teljes költség : | 16 991 212 ezer Ft |
| Megvalósítás : | 2013 - 2021 évek |
| Besorolás : | kötelező |

A XVIII. kerületi Logisztikai és Szolgáltató Központ kivitelezése folyamatban van, annak várható befejezése 2021. III. negyedév. A X. kerületi projekt helyszínen a már megépült csarnok épület bővítésére és a kibővített csarnokba válogatósor telepítésére kerül sor. Mindkét létesítmény kiszolgálására célgépek és konténerek kerülnek beszerzésre.

**A fővárosi házhoz menő szelektív hulladékgyűjtési rendszer kialakítása projekt keretében beszerzett hulladékgazdálkodási eszközök mennyiségében keletkezett hiány pótlása (7070)**

|  |  |
| --- | --- |
| 2020. évi előirányzat : | 9 909 ezer Ft |
| Projekt teljes költség : | 39 234 ezer Ft |
| Megvalósítás : | 2015 - 2020 évek |
| Besorolás : | kötelező |

„A fővárosi házhoz menő szelektív hulladékgyűjtési rendszer kialakítása” című projekt keretében beszerzett hulladékgazdálkodási eszközök mennyiségében bekövetkezett hiány esetén Budapest Főváros Önkormányzata gondoskodik a hulladékgazdálkodási eszközök pótlásáról a fenntartási időszak végéig.

Az FKF Nonprofit Zrt. által megküldött 2019. évi leltárról szóló tájékoztatás szerint 292 db 120 literes és 237 db 240 literes hulladékgyűjtő edény káresetekből és selejtezésből adódóan hiányzik, melynek pótlására beszerzési eljárás indul.

**A fővárosi hulladékgazdálkodási rendszer fejlesztése, különös tekintettel a hulladékgyűjtési, szállítási és előkezelő rendszerre (7591)**

|  |  |
| --- | --- |
| 2020. évi előirányzat : | 9 354 630 ezer Ft |
| Projekt teljes költség : | 9 354 630 ezer Ft |
| Megvalósítás : | 2017 - 2020 évek |
| Besorolás : | kötelező |

A KEHOP-3.2.1-15-2017-00024 azonosítószámú projekt keretében vegyes hulladék gyűjtésére alkalmas, elsősorban alacsony padlós, két, illetve háromtengelyes hulladékbegyűjtő célgépek beszerzésére kerül sor. A járműbeszerzésre irányuló közbeszerzési eljárás lezárult, a szerződéskötés folyamatban van. A szerződés alapján a teljesítési határidő 9 hónap. A PR és szemléletformálási feladatok ellátására irányuló közbeszerzési eljárás előkészítése folyamatban van.

**Római-part rekreációs területeinek fenntartási és fejlesztési feladatai (7783)**

|  |  |
| --- | --- |
| 2020. évi előirányzat : | 10 001 ezer Ft |
| Projekt teljes költség : | 18 001 ezer Ft |
| Megvalósítás : | 2019 - 2020 évek |
| Besorolás : | kötelező |

Tervezési Megállapodás keretében a Főkert Nonprofit Zrt. a Közösségi tervezés és Koncepcióterv részfeladatokat elvégezte.

A Fővárosi Közgyűlés döntése alapján a feladat megvalósítására vonatkozó megállapodások megszüntetésre kerülnek.

**Margitszigeti Nemzeti Tenisz Versenyközpont környezetrendezése (7790)**

|  |  |
| --- | --- |
| 2020. évi előirányzat : | 3 601 ezer Ft |
| Projekt teljes költség : | 5 201 ezer Ft |
| Megvalósítás : | 2019 - 2020 évek |
| Besorolás : | kötelező |

A Tervezési Megállapodásban foglalt tervezési feladatait a Főkert Nonprofit Zrt. elvégezte.

A Fővárosi Közgyűlés döntése alapján a feladat megvalósítására vonatkozó megállapodások megszüntetésre kerülnek.

**Pesti rakpart északi rendezése, gyalogos és kerékpárút kialakítása (7079)**

|  |  |
| --- | --- |
| 2020. évi előirányzat : | 1 492 524 ezer Ft |
| Projekt teljes költség : | 5 928 290 ezer Ft |
| Megvalósítás : | 2015-2020 évek |
| Besorolás : | kötelező |

A Budapesten 2017-ben rendezett vizes világbajnokságra időzítve a projekt a Kossuth Lajos tér és a világbajnokságnak helyszínt adó Dagály Fürdő közötti partszakasz rendezését foglalta magában. A tervezett gyalogos és kerékpáros sétány biztosítja a közvetlen gyalogos és kerékpáros kapcsolatot a Dagály Fürdő és a belváros között. A világbajnokság idejére elkészült az Árpád híd-Margit híd közötti szakasz, forgalomba helyezése megtörtént.

Az elkészült szakaszokhoz kapcsolódóan az elmaradt Margit híd- Kossuth tér közötti szakasz megvalósítása szükséges az összekötés biztosításához. A műszaki tartalom esetleges kisebb változását követően a tervek engedélyeztetése és az ezt követő kivitelezési feladatok vállalkozásba adása 2020-ban, a kivitelezés 2021-ben történhet meg, feltéve, hogy a Támogató részéről lehetőség nyílik 2021. december 31-re történő határidő befogadására.

**Gazdasági, ellátási feladatok**

***Önkormányzati feladatok***

**Városháza rekonstrukció A. ütem (elektromos munkák, Madách téri homlokzat)**

|  |  |
| --- | --- |
| 2020. évi előirányzat : | 2 033 690 ezer Ft |
| Projekt teljes költség : | 4 744 550 ezer Ft |
| Megvalósítás : | 2016 – 2021 évek |
| Besorolás : | kötelező |

A feladat tartalmazza a 6475 számú „Városháza épület homlokzatának felújítása” és a 7581 számú „Városháza elektromos hálózat rekonstrukciója”, valamint az azokhoz műszakilag szorosan kapcsolódó irodafelújítási feladat összevont tartalommal való folytatását.

1. Homlokzatfelújítás:

A Városháza épületegyüttes homlokzatának utolsó nagyszabású felújítása 1949-ben volt. Az azóta eltelt több évtized alatt - a szakszerűtlen beavatkozásoknak is köszönhetően - a homlokzatvakolat részben omlásnak indult. A talajnedvesség elleni szigetelés elmaradása következtében az épület földszinti falszerkezetében olyan mértékű nedvesség és sótartalom alakult ki, amely nemcsak a vakolatot roncsolja folyamatosan, hanem ma már a falszerkezetben is mérhető károsodást okoz. Az épület csapadékvíz-elvezető rendszere, beleértve a nyílászárók körüli bádogozást is, már nem látja el kellő mértékben a feladatát, a homlokzatot emiatt is jelentős nedvességhatás éri. Ennek következménye az állagmegóvó célú festések, mázolások ellenére is a faszerkezetek mechanikai roncsolódása. Az épületegyüttesen a legjobban károsultak a Madách tér felőli homlokzatfelületek (Keresztszárny, Gerlóczy utcai és Bárczy utcai épületszárnyak).

Fentiek miatt indokolt a homlokzat teljeskörű és szakszerű felújítása, amely tartalmazza a falszerkezetek utólagos talajnedvesség elleni szigetelését, a homlokzati nyílászárók felújítását, a főpárkányzat helyreállítását, a csapadékvíz-elvezető rendszer komplett felújítását, a vakolat és felületképzési rendszer teljes körű felújítását, az épület körüli vízelvezetést (járdaburkolatok kialakítását), a III. számú parkoló udvar általános világítását az épület mellett, illetve a belső kapuzatok díszvilágítását.

Jelenleg a kivitelezési tervek bírálata, valamint az I. ütem kivitelezési közbeszerzésének előkészítése folyamatban van.

2. Elektromos hálózat korszerűsítése:

A Főpolgármesteri Hivatal Keresztszárnyi épületének belső elektromosenergia-ellátó hálózatnak átfogó felújítására 30 éve nem került sor, minek következtében napjaink terhelési követelményeit kielégíteni nem képes, a vonatkozó szakmai rendeletek által előírt minimális minőségi követelményeknek nem felel meg. Jelenleg a hálózat egyes szakaszain a villamos fogyasztók telepítését is korlátozni kellett, az átfogó felújítás elkerülhetetlenné vált. Az elfogadott "Városháza épület homlokzatának felújítása" tárgyú feladat ütemezett végrehajtásával egyidejűleg célszerű és szükséges az elektromos energia ellátó hálózat további korszerűsítésének végrehajtása tekintettel arra, hogy a homlokzatfelújítás és az elektromos felújítás során is szükségszerű az irodahelyiségek ki- és visszaköltöztetése, valamint egyes helyreállítási munkálatok elvégzése. Fentiek értelmében a feladatok egy időben történő végrehajtásával jelentős költségmegtakarítás érhető el. A rekonstrukció elmaradása vagy akár csak halasztása esetén is a meglévő energiaelosztó hálózaton, annak jelenlegi túlterhelt és tűzveszélyes állapotából adódóan csupán a használhatóság fenntarthatósága végett is végre kell hajtani felújítási feladatokat, amelyek lényegesen magasabb költségvonzattal járnak, illetve az építészetileg már felújított területeken kellene ismételten bontási - helyreállítási munkákat végezni.

A feladat végrehajtásához szükséges műszaki kiviteli tervek, valamint a felelős tervezők által készített költségbecslés 2018 novemberében készültek el, és korlátozás nélkül állnak a Főpolgármesteri Hivatal rendelkezésére.

3. Építészeti és gépészeti korszerűsítés (az elektromos hálózat korszerűsítését kísérve):

Az épületben szükségszerűen és halaszthatatlanul elvégzendő helyreállítási és felújítási munkák a homlokzatfelújítás ütemezéséhez igazítva, az elektromos szakági felújításokkal párhuzamosan, illetve azokat kísérve valósíthatók meg a kiürített területeken. Az elektromos szakági felújításokhoz előkészítő bontási munkák elvégzése is szükséges. Az elektromos hálózatot érintő munkák elvégzése után szükség lesz építészeti helyreállításra (kőművesmunkák, felületképzések, burkolatok helyreállítása) egyúttal elvégezhető az évtizedek óta elmaradt, alapszintű belsőépítészeti és gépészeti korszerűsítés (elavult, bontandó burkolatok és szerkezetek cseréje, alaprajzi racionalizálás, vizesblokkok, strangok áthelyezése, központi vizesblokkok kialakítása, szellőzés és fűtés korszerűsítése - tervezés és kivitelezés).

**Budapest Galéria elhelyezése, új kiállítóterem kialakítása**

|  |  |
| --- | --- |
| 2020. évi előirányzat : | 250 000 ezer Ft |
| Projekt teljes költség : | 500 000 ezer Ft |
| Megvalósítás : | 2020 – 2021 évek |
| Besorolás : | kötelező |

Az Önkormányzat vezetői döntése alapján a Gerlóczy utcában Kulturális információs pont részeként kerülne kialakításra a galéria, illeszkedve egy új kulturális koncepcióhoz, mely alapján a Hivatal biztosítaná a Budapest Galéria részére kialakítandó kiállító termet. A kiállító terület részére a Városháza épület Gerlóczy utcai szárnyának földszintjén lévő, az utcáról megközelíthető, jelenleg raktározási funkcióra használt helyiségcsoportok kerültek kijelölésre. A terület megközelítőleg 900 m2 alapterületű, a kialakításhoz szükséges műszaki átalakítási munkálatokat tartalmazza az előirányzat.

**Önkormányzati eszközök beszerzése bizottságok részére (7025)**

|  |  |
| --- | --- |
| 2020. évi előirányzat : | 3 847 ezer Ft |
| Projekt teljes költség : | 7 235 ezer Ft |
| Megvalósítás : | 2015 - 2020 évek |
| Besorolás : | kötelező |

A bizottságok részére az előre jelzett igények alapján megvalósítandó eszköz-beszerzések fedezetére szolgál.

***Céljelleggel támogatott hivatali feladatok***

**Városháza kazánok cseréje, korszerűsítése (5925)**

|  |  |
| --- | --- |
| 2020. évi előirányzat : | 15 000 ezer Ft |
| Projekt teljes költség : | 56 797 ezer Ft |
| Megvalósítás : | 2019 - 2020 évek |
| Besorolás : | kötelező |

A Főpolgármesteri Hivatal kazánkorszerűsítése 2015. évben 4 db kazánház rekonstrukciójával befejeződött. Az épületben lévő 5. kazánház korszerűsítését műszaki szükségesség már nem indokolja. Az eredeti feladat műszaki tartalma ezért átdolgozásra került, így tartalmazza az 5. kazánház megszüntetéséhez szükséges alapvezeték hálózati átalakítások áttervezését, kivitelezését, valamint az időközben felmerült környezetbarát fűtési módra történő átállás miatti költségek fedezetét.

A feladat emellett a Központi Irattári épület távhőre való csatlakozásának a díját is tartalmazza. Így két, belvárosi telephely is csatlakozhat a FŐTÁV által hirdetett „Kéménymentes Belváros” programhoz.

A szennyező pontforrások megszüntetésén túlmenően kedvezőbb ÁFA értékkel növelt szolgáltatás igénybevétele történne meg

**Tűzjelző hálózat kivitelezése (7340)**

|  |  |
| --- | --- |
| 2020. évi előirányzat : | 297 793 ezer Ft |
| Projekt teljes költség : | 445 000 ezer Ft |
| Megvalósítás : | 2017 - 2021 évek |
| Besorolás : | kötelező |

A tűzjelző rendszer kiépítése jogszabály által előírt kötelezettség (az Országos Tűzvédelmi Szabályzatról szóló 54/2014. (XII. 5.) BM rendelet).

A közbeszerzési eljárás eredményeképpen megkötött szerződés alapján folyamatban van a feladat végrehajtása.

**Klíma beszerzés (7690)**

|  |  |  |
| --- | --- | --- |
| 2020. évi előirányzat : | | 25 500 ezer Ft |
| Projekt teljes költség : | | 25 500 ezer Ft |
| Megvalósítás : | 2019 – 2020 évek | |
| Besorolás : | | kötelező |

A feladat keretében folytatódik a Városháza épületében a nem szabványos gázzal üzemelő és illetve on/off rendszerű klímaberendezések, illetve azon berendezések cseréje, melyek alkatrész utánpótlás megszűnése miatt már nem javíthatóak. A szerződés teljesítése, pénzügyi rendezése 2020.06.30-ig megtörténik.

A Városháza épület ún. Gerlóczy szárny III. emeletén lévő irodacsoport felújítási munkálatai során az irodák hűtésének megoldását ál-mennyezeti vízhűtési technikával kívánjuk megoldani. Ennek beszerzése szintén ezen okirat alapján történne meg. A területen felmerült födém problémák miatt a kivitelezés jelenleg szünetel, így a feladat áttervezése szükséges a 2020-as évre.

**Irattár klíma korszerűsítése (7701)**

|  |  |  |
| --- | --- | --- |
| 2020. évi előirányzat : | | 25 160 ezer Ft |
| Projekt teljes költség : | | 50 160 ezer Ft |
| Megvalósítás : | 2019 – 2021 évek | |
| Besorolás : | | kötelező |

A Központi Irattári épületben a nem szabványos gázzal működő, elöregedett klíma gép cseréje vált szükségessé. Első lépésben az Irattári épület hűtésének megvalósítására szükséges tervek elkészíttetése megtörtént, majd a kiviteli tervek alapján, az eljárás lefolytatását követően a megvalósítás 2021-évben történne meg.

**Zászló beszerzés (7692)**

|  |  |  |
| --- | --- | --- |
| 2020. évi előirányzat : | | 1 209 ezer Ft |
| Projekt teljes költség : | | 6 350 ezer Ft |
| Megvalósítás : | 2019. év | |
| Besorolás : | | kötelező |

A Zászló beszerzés tárgyú beszerzési eljárás 2. számú részfeladatának eredményeképpen megkötött Zászlótartó rudak beszerzése tárgyú adásvételi keretszerződés kifizetése áthúzódik a 2020. évre.

**Zászló beszerzés**

|  |  |  |
| --- | --- | --- |
| 2020. évi előirányzat : | | 6 350 ezer Ft |
| Projekt teljes költség : | | 19 050 ezer Ft |
| Megvalósítás : | 2020 – 2022 évek | |
| Besorolás : | | kötelező |

A Budapest főváros fellobogózásáról szóló 24/2016. (IX. 15.) Főv. Kgy. rendelet 2. § (2) bekezdése szerint a fellobogózás végrehajtásáról a közterületek tekintetében a Főpolgármesteri Hivatal gondoskodik. A folyamatosan ellátandó hivatali feladat végrehajtásához évente szükségessé válik a készletek pótlása, az elhasználódott zászlók cseréje, valamint a soron következő zászlózási feladatok előre tervezett, ill. statisztikai adatok alapján kalkulált (természeti és viharkárosodási, mechanikai rongálási és lopási) veszteségének megelőző pótlása. A 2020. évben cca. 600-800 db nemzeti színű- és fővárosi közterületi, valamint díszzászló, továbbá cca. 200-300 db zászlórúd beszerzése szükséges, amely biztosítja a Hivatal lobogózási feladatainak folyamatos ellátását.

**Épületberendezések beszerzése (7691)**

|  |  |  |
| --- | --- | --- |
| 2020. évi előirányzat : | | 12 088 ezer Ft |
| Projekt teljes költség : | | 15 000 ezer Ft |
| Megvalósítás : | 2019. év | |
| Besorolás : | | kötelező |

A feladat keretében biztosított a Hivatal épületében az elhasználódott, meghibásodott épületberendezések cseréjéhez a berendezések beszerzése 2019. évben. A szerződés teljesítése, pénzügyi rendezése 2020.06.30-ig megtörténik

**Épületberendezések beszerzése**

|  |  |  |
| --- | --- | --- |
| 2020. évi előirányzat : | | 15 000 ezer Ft |
| Projekt teljes költség : | | 45 000 ezer Ft |
| Megvalósítás : | 2020 – 2022 évek | |
| Besorolás : | | kötelező |

A feladat keretében biztosított a Hivatal épületében az elhasználódott, meghibásodott épületberendezések cseréjéhez a berendezések beszerzése. A 2020. évi előirányzatból az előzetes felmérések alapján fan coil hűtő berendezések, radiátorok, lámpatestek, ügyfélszolgálati iroda részére detektív rács, illetve a műhely részére a folyamatos működés mellett, meghibásodott épületgépészeti berendezések beszerzése tervezett.

**Mobiltelefonok beszerzése (7694)**

|  |  |  |
| --- | --- | --- |
| 2020. évi előirányzat : | | 11 218 ezer Ft |
| Projekt teljes költség : | | 15 000 ezer Ft |
| Megvalósítás : | 2019. év | |
| Besorolás : | | önkéntes |

A Mobiltelefonok beszerzése tárgyú beszerzési eljárás eredményeképpen megkötött adásvételi keretszerződés kifizetése áthúzódik a 2020. évre.

**Mobiltelefonok beszerzése**

|  |  |  |
| --- | --- | --- |
| 2020. évi előirányzat : | | 15 000 ezer Ft |
| Projekt teljes költség : | | 45 000 ezer Ft |
| Megvalósítás : | 2020 – 2022 évek | |
| Besorolás : | | önkéntes |

A Hivatal által használt mobiltelefonok állománya folyamatosan öregszik, elhasználódik. Jó részük csak gazdaságtalanul lenne javítható, illetve a javítás után sem felelne meg a változó technológiai (operációs rendszer és alkalmazásverziók) követelményeknek.

A Hivatali több, mint 300 db-os mobiltelefon készülékállomány mintegy harmadának évenkénti cseréje indokolt a megfelelő műszaki ellátottság és a folyamatos feladatellátás biztosítása érdekében. Bizonyos területeken - pénzügy, adó - az Európai Unió Pénzforgalmi irányelvének (PSD2) részét képező erős ügyfél-hitelesítésre vonatkozó szabályozás miatt új igények is jelentkeznek. A bruttó 15.000e Ft-os előirányzatból várhatóan 80-100 db új okostelefon szerezhető be, mellyel biztosítható a hivatali készülékállomány elavuló részének 2020. évi cseréje és a többletigények kielégítése.

**Egyéb gépek, berendezések beszerzése (7702)**

|  |  |
| --- | --- |
| 2020. évi előirányzat : | 905 ezer Ft |
| Projekt teljes költség : | 9 000 ezer Ft |
| Megvalósítás : | 2019. év |
| Besorolás : | önkéntes |

A 2019. évben teljesült feladat kifizetése húzódik át 2020-ra.

**Egyéb gépek, berendezések beszerzése**

|  |  |  |
| --- | --- | --- |
| 2020. évi előirányzat : | | 9 000 ezer Ft |
| Projekt teljes költség : | | 27 000 ezer Ft |
| Megvalósítás : | 2020 – 2022 évek | |
| Besorolás : | | önkéntes |

A feladaton valósul meg a Hivatal ellátása tárgyi eszközökkel igény szerint (többek között asztali lámpa, számológép, mikrohullámú sütő, hűtőgép, kávéfőző, takarító eszközök), valamint a karbantartó műhelyek gépeinek cseréje, pótlása.

**Gépjármű beszerzés (7697)**

|  |  |
| --- | --- |
| 2020. évi előirányzat : | 40 000 ezer Ft |
| Projekt teljes költség : | 40 000 ezer Ft |
| Megvalósítás : | 2019 – 2020 évek |
| Besorolás : | önkéntes |

A Hivatali gépjármű-flotta több mint fele 2005-2010. év közötti üzembe helyezésű. Az 5 év és/vagy 150.000 km feletti futásteljesítményű gépjárművek esetén nagymértékben nőnek a karbantartási és javítási költségek. A gazdaságos és takarékos üzemeltetés érdekében egy magas futásteljesítményű és életkorú gépjármű 2019. évi cseréje volt tervezett 1 db személygépkocsi beszerzésével.

A 2019. évben központosított közbeszerzés keretében beszerzésre került 1 db tisztán elektromos személygépjármű melynek teljesítése és kifizetése áthúzódik 2020. évre.

A 2019. évben előkészítésre került 1 db plug-in hybrid személygépjármű nyílt közbeszerzési eljárás alapján történő beszerzése. A közbeszerzési eljárás áthúzódik 2020. évre.

A Főpolgármesteri Hivatal jelenleg 2 db mikrobuszt üzemeltet, melyek közül az egyik 2005. évi üzembe helyezésű, futásteljesítménye meghaladja a 150.000 km-t. A mikrobuszok használata jellemzően delegációk fogadásakor, protokolláris eseményeken történik. A feladat megfelelő színvonalon és minőségben történő ellátása miatt szükséges 1 db új mikrobusz 2020. évi beszerzése, melynek eredményeképpen a 2005. évi üzembe helyezésű mikrobusz tervezetten selejtezésre kerül.

**Vezetékes asztali telefonkészülékek beszerzése**

|  |  |  |
| --- | --- | --- |
| 2020. évi előirányzat : | | 5 000 ezer Ft |
| Projekt teljes költség : | | 15 000 ezer Ft |
| Megvalósítás : | 2020 – 2022 évek | |
| Besorolás : | | önkéntes |

A Városháza épületében használt vezetékes telefonok állománya folyamatosan öregszik, elhasználódik. Az elhasználódás ütemének megfelelően a készülékállomány egy része folyamatos cserére szorul, ezért a Városháza épületegyüttesében telekommunikációs szolgáltatást ellátó telefonközponthoz illeszkedő rendszerkészülékek szükség szerinti beszerzése folyamatos.

A Városháza épületében jelenleg cca. 1500 db aktív távbeszélő mellék üzemel, melyhez folyamatosan biztosítani szükséges az igényeknek megfelelő mennyiségű és minőségű telefonkészülék rendelkezésre állását. Az analóg készülékek fokozatos digitálisra cserélése a korszerű munkavégzéshez elengedhetetlen. A fenti előirányzatból mintegy 60 db korszerű, digitális vezetékes asztali telefonkészülék 2020. évi beszerzése tervezett.

**Szünetmentes tápegység akkumulátor telepeinek cseréje**

|  |  |  |
| --- | --- | --- |
| 2020. évi előirányzat : | | 0 ezer Ft |
| Projekt teljes költség : | | 13 000 ezer Ft |
| Megvalósítás : | 2021 – 2022 évek | |
| Besorolás : | | önkéntes |

A Főpolgármesteri Hivatal épületének Városház u-i épületszárnyában telepített UPS 0 jelű szünetmentes tápegység akkumulátor telepeinek élettartama hamarosan lejár. Gyári előírás szerint szükséges elvégezni a tápegység akkumulátor telepeinek cseréjét, a bontott akkutelep veszélyes hulladékként való kezelésére ügyelve. Az előirányzatból tartósabb, környezetkímélőbb és magasabb áthidalási idővel rendelkező, 10 év garantált élettartamú akkumulátortelepek kerülnek beszerzésre.

**Tűzivíz-vízrendszer tervezése**

|  |  |
| --- | --- |
| 2020. évi előirányzat : | 23 500 ezer Ft |
| Projekt teljes költség : | 63 500 ezer Ft |
| Megvalósítás : | 2020 – 2021 évek |
| Besorolás : | kötelező |

A Városháza épületében az ún. Bankszárnyban vannak csak tűzcsapok, amelyek felújításra szorulnak. A hatályos jogszabály, Országos Tűzvédelmi Szabályzat 54/2014. (XII.5.) B M rendelete (OTSZ) alapján a terület nagyságához viszonyítottan ez az egy betáp nem elég a teljes épületre. Ezért az egész épületre kiterjedő tűzcsap rendszer terveztetése szükséges.

A hatályos jogi szabályozás szerint föld feletti tűzcsap - minimum 4 darab -, vízvételi hely kialakítása szükséges, ahol a tűzcsapok mellé 2 tűzoltó gépjármű is akadálymentesen oda tud férni, a tűzcsapoknál a tűzoltó gépjárművek részére úgy kell felállási helyet biztosítani, hogy azok mellett legalább 2,75 méter közlekedési út szabadon maradjon. Ehhez egy mindenkor szabadon lévő és könnyen megközelíthető tűzoltási felvonulási területet is biztosítani kell az OTSZ szerint. A fali tűzcsapokat úgy kell elhelyezni, hogy azok a legtávolabbi hely oltását is tudják biztosítani - a megközelítési utat tömlőfektetési nyomvonalon kell figyelembe venni -, valamint a fali tűzcsapok lefedjék a tűzszakasz teljes területét.

A fenti szabályok alapján szükséges először a megfelelő tüzivíz-rendszer terveztetése, a Városháza épület műemlék jellegéből adódóan örökségvédelmi hatósággal történő egyeztetése, engedélyeztetése, majd az elkészült és jóváhagyott tervek alapján a kivitelezési eljárás lefolytatása és megvalósítása.

**Főpolgármesteri Hivatal vagyonvédelmi rendszerének átalakítása**

|  |  |
| --- | --- |
| 2020. évi előirányzat : | 10 000 ezer Ft |
| Projekt teljes költség : | 15 000 ezer Ft |
| Megvalósítás : | 2020 – 2021 évek |
| Besorolás : | önkéntes |

A Városháza épületének 1. emeletén található kiemelt irodacsoportok (főpolgármesteri és főpolgármester-helyettesi irodák) illetéktelenek elől való elzárása és az ott dolgozók zavartalan munkájának biztosítása miatt a beléptető rendszer bővítése szükséges. Az új belépési pontok kialakításán felül a következő eszközök beszerzése szükséges: vezérlőegységek, kártyaolvasók, kaputelefonok, mágneszárak, a behatolás jelzőhöz kapcsolódó támadás jelzők.

A Budapest Galéria átadása után az ott elhelyezett, kiállításra kerülő műalkotások védelme érdekében indokolt a magasabb szintű biztonsági intézkedések meghozatala. Ennek keretében szükséges a behatolás jelzők bővítése, a beléptető rendszer kezeléséhez szükséges további kliensgépek beszerzése és megfigyelő rendszer kialakítása, valamint elmozdulás érzékelők beszerzése a műalkotások számának függvényében. Ezen felül szükséges még a bejáratok megfelelő biztonsági ajtókkal történő védelme.

**Bútor beszerzés**

|  |  |
| --- | --- |
| 2020. évi előirányzat : | 16 500 ezer Ft |
| Projekt teljes költség : | 16 500 ezer Ft |
| Megvalósítás : | 2020. év |
| Besorolás : | önkéntes |

A Hivatal helyiségeiben található régebbi, elavult, javíthatatlanná váló bútorok cseréje, pótlása folyamatos igényként jelentkezik, ennek fedezetét biztosítja a feladaton tervezett összeg.

**Kéménycsere a 76-os kazánházban**

|  |  |
| --- | --- |
| 2020. évi előirányzat : | 15 000 ezer Ft |
| Projekt teljes költség : | 31 750 ezer Ft |
| Megvalósítás : | 2020 – 2021 évek |
| Besorolás : | kötelező |

A Városháza 76-os kazánházában található kémény 2018. évi hatósági ellenőrzéseikor a Fővárosi Kéményseprőipari Kft. (továbbiakban: FŐKÉTÜSZ Kft.) megállapította, hogy a jelenlegi szabványoknak nem felel meg, szabálytalan. Jelenleg havonta történik az ellenőrzés a FŐKÉTÜSZ Kft. által, melyről értesítést kapunk. A FŐKÉTÜSZ Kft. jogszabályilag köteles a jelenlegi szabálytalanságot lejelenteni a Katasztrófavédelmi Igazgatóság felé. A rendszeres ellenőrzésekkor megállapításra került, hogy az égéstermék-elvezető állandó és felső megközelítési lehetősége nem biztosított, hőszigetelése sérült. A szemrevételezés alapján megállapítást nyert, hogy a járat belső felülete állagromlottá vált az elmúlt évtizedek alatt. A további gázüzemű működéshez szükséges a javítási munkákat megterveztetni, engedélyeztetni a hatóságokkal és kivitelezéséről záros határidőn belül gondoskodni. Amennyiben nem valósul meg a Hivatal távhőre történő átállítása, abban az esetben a feladat megvalósítása nem tűrhet halasztást. A hibák és szabálytalanságok elhárítására 2020. augusztus 28-ig kértünk haladékot

**Hivatali telekommunikációs hálózat részleges rekonstrukciója**

|  |  |  |
| --- | --- | --- |
| 2020. évi előirányzat : | | 8 000 ezer Ft |
| Projekt teljes költség : | | 8 000 ezer Ft |
| Megvalósítás : | 2020. év | |
| Besorolás : | | önkéntes |

A hivatal épületének telekommunikációs hálózata 1995-ben a strukturált adatátviteli hálózattal együtt került kiépítésre. Az azóta eltelt időszakban egyrészt a használat, másrészt a természetes elöregedés következtében több hálózati szakaszon és rendezőhelyiségben a hálózat megbízhatósága, átviteli paraméterei lecsökkentek. A hálózat lokális jelleggel, a vele szemben támasztott igényeket kielégíteni nem képes. A 2020. évi fejlesztési szakaszban elengedhetetlenül szükséges 2 db szűk kapacitással rendelkező, elhasználódott szinti rendező bővítése, ill. teljes újjáépítése és cca. 250 strukturált hálózati végpont átépítése.

**Igazgatási feladatok**

***Céljelleggel támogatott beruházások***

**Fővárosi Önkormányzat Rendészeti Igazgatóság**

**Fővárosi Önkormányzati Rendészeti Igazgatóság eszközbeszerzései 2019 – 2022 (7735)**

|  |  |  |
| --- | --- | --- |
| 2020. évi előirányzat : | | 52 538 ezer Ft |
| Projekt teljes költség : | | 140 000 ezer Ft |
| Megvalósítás : | 2019 – 2022 év | |
| Besorolás : | | kötelező |

A Közgyűlés 92/f/2019. (II.20.) Főv. Kgy. határozatával, 007735 azonosítószámmal 4 éven keresztül felhasználható céljellegű támogatásról döntött, évente 35.000 eFt értékben. A 2019. évről áthúzódó maradvány kötelezettségvállalással terhelt, szoftver és szerverpark fejlesztésre 17. 538 e Ft összegben. A 2020. évi 35.000 eFt keret szolgálatellátást biztosító gépkocsi, megkülönböztető jelzések, biztonságtechnikai eszközök, vagyoni értékű jogok (tűzfal licenc, Windows licenc beszerzés), irodatechnikai eszközök, bútorok beszerzésére nyújt fedezetet.

**FÖRI IKSZR Data Center rendszer továbbfejlesztése (7786)**

|  |  |
| --- | --- |
| 2020. évi előirányzat : | 173 497 ezer Ft |
| Projekt teljes költség : | 173 497 ezer Ft |
| Megvalósítás : | 2019 – 2020 évek |
| Besorolás : | kötelező |

A Közgyűlés 668/2019. (V.29.) Főv. Kgy. határozatával, 007786 azonosítószámmal céljellegű támogatásról döntött „FÖRI IKSZR Data Center rendszer továbbfejlesztése” feladatra, az Igazgatóság IKSZR szoftverrendszerének fejlesztésére hiteles sebességmérés és tilos jelzésen történő áthaladás detektálására, mérőportál telepítésével.

**Központi feladatok**

**Fővárosi Önkormányzat és intézményei épületeinek energetikai korszerűsítése (7308)**

|  |  |
| --- | --- |
| 2020. évi előirányzat : | 1 200 000 ezer Ft |
| Projekt teljes költség : | 1 200 000 ezer Ft |
| Megvalósítás : | 2017-2020 évek |
| Besorolás : | kötelező |

A KEHOP-5.2.2-16-2017-00116 azonosítószámú projektben az érintett fővárosi intézményekben az energiahatékonyság javításra vonatkozó tevékenységek - hőtechnikai adottságok javítása, fűtési, hűtési, szellőztetési és használati melegvíz rendszereinek korszerűsítése, napkollektorok, hőszivattyú, illetve napelemek alkalmazása - valósulnak meg. A TSZ-ben jelenleg szereplő 4 intézmény terveztetése 2019-ben lezárult. A közbeszerzési eljárások lebonyolításáért a konzorciumvezető NFSI Nkft. a felelős, a kivitelezésre irányuló eljárás egyelőre nem indult meg. A Főváros a 2017. 09. 17-én megkötött konzorciumi megállapodás alapján csak a kivitelezési feladatokért felel, a további feladatokat a konzorciumvezető látja el. A TSZ módosítás előkészítés alatt van, ennek eredményeképp további intézmények fognak a projektbe bevonásra kerülni, illetve a Városháza épülete a projektből kivételre kerül.

**Tervezett új fejlesztési feladatokhoz kapcsolódó dologi kiadások**

|  |  |  |
| --- | --- | --- |
| 2020. évi előirányzat : | | 3 000 ezer Ft |
| Projekt teljes költség : | | 3 000 ezer Ft |
| Megvalósítás : | 2020. év | |
| Besorolás : | | kötelező |

Közlekedési beruházások során felmerülő közműkiváltások finanszírozási kerete.

**Közműkiváltások kerete**

|  |  |  |
| --- | --- | --- |
| 2020. évi előirányzat : | | 76 701 ezer Ft |
| Projekt teljes költség : | | 76 701 ezer Ft |
| Megvalósítás : | 2019 – 2020 évek | |
| Besorolás : | | kötelező |

Közlekedési beruházások során felmerülő közműkiváltások finanszírozási kerete.

**Közműkiváltások elszámolása**

|  |  |
| --- | --- |
| 2020. évi előirányzat : | 4 600 ezer Ft |
| Projekt teljes költség : | 23 299 ezer Ft |
| Megvalósítás : | 2019 – 2020 évek |
| Besorolás : | kötelező |

Közlekedési beruházások során felmerülő, a Bizottság által jóváhagyott közműkiváltásokra vonatkozó szerződések pénzügyi elszámolásának kerete.